qundao/data-zh-poetry huggingface dataset:
次友人春日见寄韵二首
作者：汪泽民
朝代：元

簇簇霏霏委地红，阑干不解隔狂风。时人莫道寻芳晚，留得馀春绿树中。清景行行一径苔，兰樽特为晚春开。绿阴青紫犹堪赏，昨日游人自不来。
次友人春日见寄韵二首·其一
作者：汪泽民
朝代：元

簇簇霏霏委地红，阑干不解隔狂风。时人莫道寻芳晚，留得馀春绿树中。
次友人春日见寄韵二首·其二
作者：汪泽民
朝代：元

清景行行一径苔，兰樽特为晚春开。绿阴青紫犹堪赏，昨日游人自不来。
次杨侍郎辇下书事韵
作者：汪泽民
朝代：元

曾看长安陌上花，万方人物仰皇家。龙门变化风雷夕，凤阙瞻依日月华。晓色宫槐连御柳，春声叠鼓带凝笳。闻君高咏燕山雪，细诵新章绚綵霞。
清明日喜晴
作者：汪泽民
朝代：元
体裁：五言律诗

旅寓连云麓，无眠迟晓晴。暮春逢甲子，芳节属清明。宇宙涵生意，耕桑乐太平。啼鹃何事切，马鬣故乡情。
游黄山汪南山先生惠诗以病为辞次韵答谢
作者：汪泽民
朝代：元

轩辕轻举同浮丘，黄山到今仙境留。攒峰排云三十六，势压地轴雄南州。玄乡倒景接虚旷，太空清气凭萧飕。恍疑万里运鹏翼，政似五月思貂裘。尝闻丹炉灵药在，宝光夜静干斗牛。我行虽云惬素尚，黄鹤不返令人愁。忆年弱冠披图经，白发荏苒四十秋。遐观奇绝勿轻去，山灵特为驱烟雾。吾宗诗翁期不来，天风吹落惊人语。何时同此采真游，尘缘誓将脱羁囚。人间万事一杯酒，鼠肝虫臂徒包羞。
游龙兴寺和綦母潜著作韵
作者：汪泽民
朝代：元
体裁：五言律诗

古寺依城市，幽寻一扣扉。劫馀房相石，世授祖师衣。金像炉烟暗，祗园树影微。嚣尘暂时远，阛阓马如飞。
登黄山
作者：汪泽民
朝代：元

屹立四千仞，缘回八百盘。藤萝孤寺合，苔藓一碑残。风急龙髯断，云深鹤睡寒。兹山可招隐，吾亦挂吾冠。
祥符寺追和文敬所壁间韵
作者：汪泽民
朝代：元

苍山寒日近禺中，揭浅缘深足茧重。仙子未归辽海鹤，轩皇曾驭鼎湖龙。诗题古壁无人续，梦断钧天何处逢。欲问古侯应不识，空遗萧寺锁云峰。
秋日同游敬亭得并字
作者：汪泽民
朝代：元

湘中三年梦乡井，敬亭重游心目醒。双流夹镜一溪来，千仞齐云两峰并。丛祠秋报同奠桂，兰若晚酣催煮茗。晴岚煖翠约花时，往觅丹梯登绝顶。
竹庵居士风鉴精深宾兴未行时深以荣名相期予未之信巳而果预科目相别五年远访予于昌江赋诗赠之
作者：汪泽民
朝代：元
体裁：七言律诗

绿发相看十载前，谈王端欲老林泉。君言明逸终当贵，我恨希夷不许仙。幸折桂枝符旧约，喜培萱草得长年。春风握手昌江上，一笑齑盐有夙缘。
紫山寺晚望山门
作者：汪泽民
朝代：元

胜绝瞿硎地，中藏六洞天。山门云引路，石室月通泉。鸟径莓苔涩，僧房紫翠连。曾闻地主说，怅望夕阳边。
翠微寺
作者：汪泽民
朝代：元

欲雨不雨天墨色，将崩未崩石偪侧。溪谷缘云已万盘，风雨欺人作三厄。客游已悭天不悭，雷电翕歘嘘晴暾。诸峰倒景互明灭，照耀金碧开山门。清都紫微逼象纬，旃林贝树罗山樊。十方下视沙界迥，佛骨不受炎歊袢。麻衣老师寂灭久，问法羞与山僧论。但馀卓锡古泉水，念念欲洗尘眼昏。嗟予世网久踯躅，坐览古迹空盘桓。暮归却灭山下路，杳杳飞鸟投芳村。
赠江东照磨秦裕之应南台掾史之辟
作者：汪泽民
朝代：元
体裁：古风

昔为宛溪别，十载欣重逢。守官稽令甲，应幕依芙蓉。洁如玉壶露，利若青萍锋。辟书来南台，程期岂从容。目送舟遥遥，雨凉江溶溶。行峨惠文冠，誓屏豺狼踪。素志谅能展，嘉声斯亢宗。
赠王道宁宪使迁浙东
作者：汪泽民
朝代：元
体裁：七言律诗

司宪曾临列棘中，宾贤堂上挹清风。几回车笠逢江左，一日囊衣向浙东。士借才名劳案牍，人思德化活疲癃。欲知别后悬情处，明月相思两地同。
过西岭憩长庆寺于经阁登眺
作者：汪泽民
朝代：元
体裁：古风

仲月气和淑，赏心尘事牵。经界祇府命，追攀得时贤。敢辞行役劳，似结山水缘。整屦登西岭，凭虚近中天。百泉响空涧，万藤叠危巅。倏焉岚雾集，洸然鸿濛前。盘桓下飞磴，迤逦见平川。垂松古梵宫，投装意超然。复兹陟云构，幽观暂留连。
送仲渊归觐毕住石城斋居
作者：汪泽民
朝代：元
体裁：古风

嗟余寡兄弟，夙龄仰儒珍。自谐平生志，匪以绸缪姻。圭组非所怀，丘壑思为邻。玄豹著文章，尺蠖惭屈伸。流声振江浒，祛蔽淑斯人。石城弦歌乐，令德日巳新。方念春时往，还及夏清辰。燕酌岂不欢，惆怅别何频。徒企蒋生径，旋问孔氏津。秋期迟采菊，归慰高堂亲。
送孔用道山东副使
作者：汪泽民
朝代：元
体裁：七言律诗

千里星轺不可攀，离筵空自叠阳关。步趋方接夔龙上，政教初兴齐鲁间。乡国谁非骢马贵，君侯真著绣衣还。高楼别后偏凝伫，覆野春云起泰山。
送张仲端经历
作者：汪泽民
朝代：元
体裁：古风

王政系风纪，宾僚贵儒流。吾邦古藩翰，多贤仰前修。彬彬须城士，萧曹将与俦。温如良玉质，清若寒露秋。尚书有文献，奕叶承弓裘。荐章蔼声华，解印宁淹留。矧今需才彦，而当茂远猷。江程积雨凉，扬帆驶轻舟。虽欢懿亲会，能忘昏垫忧。乘骢伫嘉命，省俗此重游。
送方嘉父临江觐省
作者：汪泽民
朝代：元
体裁：七言律诗

籋云宜食玉山禾，十载江湖尚轗轲。漫说平生不龟手，谁听中夜饭牛歌。高堂正欲调亲膳，壮齿宁容隐钓蓑。剩采黄花须尽醉，清秋无奈别离多。
送李学甫宰临湘
作者：汪泽民
朝代：元
体裁：五言律诗

君去临湘县，江帆几日程。应知小民困，属望长官清。晴昼萱花好，春风棣萼荣。亨衢方接武，消息伫佳声。
送海北宪使
作者：汪泽民
朝代：元
体裁：五言律诗

海康隆宪府，曹掾简清忠。问俗通黎语，忧民卜飓风。辟书催棹发，行李任囊空。勿惮南程远，升台计日功。
送番阳杨明仲山长任闽中巡检
作者：汪泽民
朝代：元
体裁：五言律诗

章甫宁淹久，严装职警巡。宾鸿到彭蠡，匹马向瓯闽。吏卒櫜弓矢，门庭接缙绅。会当升馆阁，高步有通津。
送罗与可象山山长
作者：汪泽民
朝代：元
体裁：古风

象山萃灵秀，奇异驾南州。矫矫荆门翁，读书乐深幽。因之表嘉号，结宇来朋俦。仪刑历岁月，俎豆严春秋。伊昔鹅湖会，论学不相谋。先觉推无极，天壤同周流。至理照日星，何烦独旁搜。朱陆匪私巳，后来徒喧啾。罗君士林彦，万里开骅骝。升堂即斯席，鼓箧集英游。山水信清美，亲友赠绸缪。分阴足可惜，遗编需讲求。
送耿左丞赴中台侍御
作者：汪泽民
朝代：元
体裁：七言律诗

左辖官崇耸附蝉，暂分南省此旬宣。黄封雨露来天上，白笔风霜近日边。赐禄未容閒宋璟，明经方欲相韦贤。还朝端慰苍生望，敢向枫桥惜别筵。
送胡伯恭赴婺源州任判官遂有先墓之托
作者：汪泽民
朝代：元
体裁：七言律诗

一溪环郭万峰奇，邻壤图经岂待披。邑户采金归禹贡，蛮商怀贝谒萧祠。先声警俗山无盗，后日寻春卷有诗。松柏城南托京兆，宗元聊解故乡思。
送莫京甫赴南台掾
作者：汪泽民
朝代：元
体裁：古风

宣城古名藩，赞画得时彦。温如昆山玉，清若澄江练。狱辞志平反，州民怀眷恋。倏奉南台檄，辟此三语掾。凌厉信有时，夙夜期无倦。遥望钟阜云，携觞共追饯。
送赵说道中台察掾
作者：汪泽民
朝代：元
体裁：古风

皦皦台中妙，昂昂怀令姿。春华丽文采，秋兰馨言辞。幽居肯来觌，荫竹洒凉飔。宾贤未尽欢，王程已及期。钟山尚乖阔，此别况京师。吾兄信时哲，风裁恒自持。以兹青云器，内举孰云私。案牍谅匪久，羽翼徵在斯。论文贵敦旧，赠言敢忘规。惟应厉清操，扬声慰所知。
送陈公辅入京
作者：汪泽民
朝代：元
体裁：古风

璠玙韫山石，华薄浮辉光。美人秉贞度，声闻从风翔。宪曹厌烦局，黉序登俊良。囊书上京畿，秋风驶征航。所知满朝行，有善当见扬。无为念远别，天衢即腾骧。
送陈公辅采石山长
作者：汪泽民
朝代：元

矶伏金牛异，峰攒翠黛双。同游怀绝景，相望只邻邦。春鲚宜供酒，灵犀莫照江。此行应最乐，山水在书窗。
金陵别友
作者：汪泽民
朝代：元

烟草六朝梦，莺花三月游。秦淮风雨夜，楚客别离愁。
长埧渡
作者：汪泽民
朝代：元
体裁：五言律诗

长埧临津口，狂风晚雨斜。石苔粘绿发，河柳吐红牙。鸣橹惊沙鸟，回舟激浪花。乐饥宁饮水，解渴漫思茶。
题子昂画马图
作者：汪泽民
朝代：元
体裁：七言绝句

千里龙媒瑞世间，拳毛如雪汗沟殷。飞腾不待韩生画，自是当年十二闲。
题崇果寺
作者：汪泽民
朝代：元

十八岩前罗汉竹，百千洞里老龙泉。山僧约我重来日，花落花开五百年。
题翠微寺
作者：汪泽民
朝代：元

堂上麻衣坐，阶前锡杖泉。人依碧霄近，寺与翠微连。山拥无尘地，云开宿雨天。明当临绝顶，禅榻借高眠。
首夏读康乐诗有感
作者：汪泽民
朝代：元

改序忻幽景，夏绿荫閒轩。慕谢阅篇翰，清心绝嚣烦。中有帆海作，采真遂孤鶱。既感鲁连志，亦著任公言。明哲古所尚，用舍道俱存。临川乃逃逸，恻怆不可论。
骂贼
作者：汪泽民
朝代：元

江城欲破竟何为，独有孤臣谨自持。骂贼肯教双膝屈？忠臣不顾一身危。
黄河道中·其一
作者：汪泽民
朝代：元
体裁：七言绝句

宝林溪水碧于蓝，石竹庭柯黛色参。落尽梨花寒食过，几回归梦绕江南。
黄河道中·其二
作者：汪泽民
朝代：元
体裁：七言绝句

晚渡桃源日未西，绿阴村巷转逶迤。菜花篱落飞黄蝶，恰似南园雨霁时。
上卢疏斋宪使
作者：汪珍
朝代：元

翰林清切地，秉笔代王言。旦入承明庐，暮出西掖垣。端服光朝次，壮怀厌卑喧。四骢轸远怀，作屏分雄藩。履豨知人瘼，惊鱼念水浑。于焉穆风咏，庶以臻鱼轩。饥禽逐天风，飘荡无时息。何如轗壈人，独抱此伊郁。遵道谅不移，远游非所适。表表人中仙，秉心冰玉白。度物分寸均，称材铢两密。有噣思一鸣，有翅当一刷。上林多翘枝，欲集安所惜。
仆射山人山中四时词
作者：汪珍
朝代：元

春风破寒入幽谷，残雪消时烧痕绿。林花斗日媚于颊，野蕨登盘甘胜肉。南漪新渌晴满湖，春来行乐何处无。一樽我欲就花饮，花下啼禽能劝沽。草泥聒聒吠蝼蝈，枣花落尽桐阴密。舍南舍北棹缲车，山后山前闻打麦。新篁解箨来薰风，脱巾露坐双鬓鬔。清泉白石足佳处，人世炎炎如甑中。西风萧萧群木槁，天外秋云净如扫。豆叶半枯鸿雁来，粳稻俱登鸡鹜饱。白云夜下天雨霜，破篱衰草啼寒螀。芋魁如盎茭白老，床头酒熟浮蛆香。千林怒号北风恶，阶下纷纷堆败箨。野田日出散牛羊，茅屋天寒喧鸟雀。湿云筛下豆秸灰，谷口梅花开未开。明朝积玉深一丈，高卧闭门谁复来。
仆射山人山中四时词·其一
作者：汪珍
朝代：元
体裁：古风

春风破寒入幽谷，残雪消时烧痕绿。林花斗日媚于颊，野蕨登盘甘胜肉。南漪新渌晴满湖，春来行乐何处无。一樽我欲就花饮，花下啼禽能劝沽。
仆射山人山中四时词·其三
作者：汪珍
朝代：元
体裁：古风

西风萧萧群木槁，天外秋云净如扫。豆叶半枯鸿雁来，粳稻俱登鸡鹜饱。白云夜下天雨霜，破篱衰草啼寒螀。芋魁如盎茭白老，床头酒熟浮蛆香。
仆射山人山中四时词·其二
作者：汪珍
朝代：元
体裁：古风

草泥聒聒吠蝼蝈，枣花落尽桐阴密。舍南舍北棹缲车，山后山前闻打麦。新篁解箨来薰风，脱巾露坐双鬓鬔。清泉白石足佳处，人世炎炎如甑中。
仆射山人山中四时词·其四
作者：汪珍
朝代：元
体裁：古风

千林怒号北风恶，阶下纷纷堆败箨。野田日出散牛羊，茅屋天寒喧鸟雀。湿云筛下豆秸灰，谷口梅花开未开。明朝积玉深一丈，高卧闭门谁复来。
仙人石
作者：汪珍
朝代：元
体裁：古风

仙人跨鹤归蓬莱，空遗老石封苍苔。秦皇鞭汝偶见脱，劫火变尽昆明灰。青山万古复万古，此石年年立江浒。须防叱起化为羊，还被仙人骑汝去。
友云弟登石井遇雪因宿山中明日寄此诗代简
作者：汪珍
朝代：元
体裁：古风

两山屈曲盘苍龙，一溪萦纡行玉虹。行人竟日溪山中，烟绡云锦开屏风。夜来雪脚鸣修竹，虎迹泥深君且宿。归来莫厌茧生足，袖有芙蓉三十六。
城南
作者：汪珍
朝代：元

春阴黯淡蔽人家，野水新生尚露沙。客子未归寒食近，满城风雨落梨花。
墨梅
作者：汪珍
朝代：元
体裁：七言绝句

三更四更霜压屋，一枝二枝风折竹。江南岁晚客未归，梦入溪烟小横幅。
失题二首·其一
作者：汪珍
朝代：元
体裁：五言律诗

水色裙腰碧，莲香女颊红。峰峦双竺外，烟雨六桥中。一自风尘改，都知梦幻同。相悲最相识，搔首问吴鸿。
失题二首·其二
作者：汪珍
朝代：元
体裁：五言律诗

僦屋与山近，山房即是家。渴禽窥砚水，幽蝶护盆花。习懒抛诗草，安閒长道芽。谁能共观妙，不必卧烟霞。
孙逸夫书堂作
作者：汪珍
朝代：元

青山盘盘云气度，冈峦灭没互吞吐。柘林烟润茧行丝，荷荡水香鱼弄絮。人间化物日夜流，先生闭门双鬓秋。大隐从来著朝市，幽居况近城南楼。
寿殿干叔祖
作者：汪珍
朝代：元
体裁：七言律诗

绛榴花下紫纶巾，笑问铜人五百春。再数行年从丙午，别参内景守庚申。世间万户诗无敌，天上三星箕有神。造化当今公老寿，壁中科斗诵先秦。
山丹花歌
作者：汪珍
朝代：元

方壶圆峤蓬莱顶，七还九返龙虎鼎。药成夜半忽飞去，瑶草一枝光炯炯。九疑但识萼绿华，未识赤斧山图家。淮南鸡犬上天去，雌蝶雄蜂空啖花。
山居
作者：汪珍
朝代：元
体裁：五言律诗

我爱山居好，经旬不出村。芭蕉全学扇，啄木误敲门。酒病妨开卷，天阴罢灌园。当年杜陵老，北崦与东屯。
山居夏日
作者：汪珍
朝代：元

草长荒三径，桐阴满四邻。青春如过客，白日属閒人。迸笋争篱出，残花落地新。几时寻要术，吾亦学齐民。
感兴·其一
作者：汪珍
朝代：元
体裁：古风

素丝堕墨池，白璧有微缺。缺者不复完，污者难再洁。君子慎言行，皎皎庶不灭。丝璧诚可珍，所贵完与白。
感兴·其三
作者：汪珍
朝代：元
体裁：古风

潺潺急流水，虽清不可鉴。悠悠行路人，虽语只可暂。朝菌不谋夕，槿花岂待旦。哲人慎交际，毋贻来者叹。
感兴·其二
作者：汪珍
朝代：元
体裁：古风

摇摇东园柳，娜娜不自持。本非栋楹器，但有猗傩姿。揉之成杯棬，未免与人随。严冬霜霰陨，不得斤斧施。赏玩诚足贵，取材非所宜。
感兴·其五
作者：汪珍
朝代：元
体裁：古风

故人在天末，三岁不得书。欲写心中事，缄之问阔疏。杳杳云中雁，沉沉江底鱼。此意竟莫达，抱恨当何如。
感兴·其四
作者：汪珍
朝代：元
体裁：古风

白石攻良玉，盐鹾错南金。明镜贱嫫母，磁石恶曲针。向来爨不焦，或中朱丝琴。又闻牛颔铎，可谐大乐音。用舍非不公，美恶在所任。
故乡
作者：汪珍
朝代：元
体裁：七言绝句

林缺朝阳射屋橑，小窗清露滴芭蕉。无端唤觉乡园梦，竹外一声婆饼焦。
春雨留胡振甫
作者：汪珍
朝代：元

故园春合早莺栖，堂下溪深水拍堤。十里桑畦蚕脱纸，一帘花雨燕争泥。年饥畎亩还堪隐，世难功名莫厌低。寂寞淮南门下士，赠君惟有数行啼。
晓发
作者：汪珍
朝代：元
体裁：五言律诗

夜宿吴乡雨，朝行越树烟。山川频送客，风雪故催年。舟稳看三老，囊羞得一钱。归帆喜无恙，伍庙大江前。
杂兴
作者：汪珍
朝代：元
体裁：五言律诗

柔铁不成剑，散材难作辕。侏儒笑方朔，年少辱王孙。自分驹閒皂，谁将鹤宠轩。平生赤藤杖，信步答乾坤。
杨倅照亭祷雨获龙湫随感而应汪子潜用龙溪先生韵以美之余亦次韵
作者：汪珍
朝代：元
体裁：古风

古湫灵物韬神光，蟠龙奋迅箕毕行。天瓢凭空泽下土，炎歊一转成清凉。帝愁雨师不终惠，更敕六驭驰阿香。活枯起朽在指顾，倾河倒海无留藏。使君妙得感应理，政绩不减渔阳张。爱民如子宽猛济，仁同春日威如霜。
次程子英金陵怀古
作者：汪珍
朝代：元

桃叶桃根乐府词，江南千里旧封畿。黄旗紫盖关兴废，东府西州有是非。故苑半随秋草没，征帆犹趁暮潮归。宝鞭夺得蛇矛断，梦破重营绕日晖。
次程子英金陵怀古韵
作者：汪珍
朝代：元
体裁：七言律诗

桃叶桃根乐府词，江南千里旧封畿。黄旗紫盖关兴废，东府西州有是非。故苑半随秋草没，征帆犹趁暮潮归。摇鞭夺得蛇矛断，梦破重营绕日晖。
次答兑峰殿干见寄
作者：汪珍
朝代：元

题得新诗寄所思，从公始恨十年迟。灯残暗壁虫催织，月满空庭鹊绕枝。客路飘零秋易感，老年情味夜偏知。江烟一舸芦花雪，还忆往年相别时。
渡口
作者：汪珍
朝代：元
体裁：五言律诗

漠漠村墟迥，冥冥烟火微。废台犹近驿，旧馆半无扉。水阔鱼虾贱，天寒鸿雁稀。前途正风雨，泥淖上征衣。
游无为庵
作者：汪珍
朝代：元

竹埤杉垣记昔游，洞门花落石床幽。白云飞尽四山碧，黄鹤一声天地秋。
猛虎诗
作者：汪珍
朝代：元
体裁：古风

猛虎猛虎，前日食一豚，今日食一�。豚以备宾客之乾豆，�以充宗庙之鼎釜。汝虎食之奈何许，山间亦有采樵夫。朝来暮去不汝虞，乃知汝虎是仁兽，豚�纵伤何足吁。
疏斋先生赋湖阴曲书以为赠予遂赋一首
作者：汪珍
朝代：元
体裁：古风

一虎穴中卧，六龙江上飞。蛇矛半折柝声断，昼梦惊怪日绕围。鼓声逢逢天四黑，五骑爬沙行不及。道旁遗矢冷于冰，天上宝鞭人未识。江风夜捲湖阴水，明日腥氛当一洗。荒亭千古寄兴亡，目断苍烟湿衰苇。
疏斋先生赋湖阴曲书以付余遂赋一首
作者：汪珍
朝代：元

一虎穴中卧，六龙江上飞。蛇矛半折柝声断，昼梦惊怪日绕围。鼓声逢逢天四黑，五骑爬沙行不及。道傍遗矢冷于冰，天上宝鞭人未识。江风夜捲湖阴水，明月腥氛当一洗。荒亭千古寄兴亡，目断苍烟湿衰苇。
登宣城
作者：汪珍
朝代：元
体裁：七言律诗

夜炊芋火厌咸腥，晓困差便卯酒醒。云雨弄晴翻覆手，山川送客短长亭。天涯岁晚思田亩，原上风寒赋鹡鸰。明日归程好行色，梅花春小麦痕青。
石床峰
作者：汪珍
朝代：元

常约高僧访上方，峰头老树挂斜阳。仙翁何处归来晚，风落松花满石床。
秋怀七首
作者：汪珍
朝代：元

握中有孤竹，奏竹鸾凤吟。聘俗俗不喜，持归故山岑。歌居折杨花，倾耳众口瘖。乃知扬子云，空草五千文。龟龙困蝘蜓，嘲诮何纷纭。酱瓿真可覆，嗟嗟徒尔勤。明珠杂鱼目，琬琰博羊皮。真有赝夺者，贵以贱易之。大巧不若拙，大黠不若痴。龙光閟华室，臭腐化神奇。幽兰生当户，虽香为人锄。紫燕巢绮幕，虽美非安居。丰狐窃文柄，蒺藜掩嘉蔬。奈何将蹄涔，纳子以尾闾。潇潇三日雨，苒苒度残暑。草木行变衰，岂不感节序。荒园有络纬，日夕促机杼。念汝戒衣裘，所思恨修阻。耿耿夜气清，索索风叶劲。天空河汉清，露下桑柘净。羁鸟怀高栖，潜鱼乐深泳。私忧抚良图，敛退遂幽屏。辗转夜达晨，屋山横斗柄。蔡泽困牧豕，宁戚隐饭牛。古来贤达人，未遇多沈浮。任安惜去卫，王粲仍依刘。嗟嗟古人心，乃与今日侔。士衡三间屋，元龙百尺楼。幽期在一壑，壮气横九州。坐令湖海豪，结束归林丘。秋风动丛薄，此念良悠悠。
秋怀七首·其一
作者：汪珍
朝代：元

握中有孤竹，奏竹鸾凤吟。聘俗俗不喜，持归故山岑。歌居折杨花，倾耳众口瘖。乃知扬子云，空草五千文。龟龙困蝘蜓，嘲诮何纷纭。酱瓿真可覆，嗟嗟徒尔勤。
秋怀七首·其七
作者：汪珍
朝代：元

士衡三间屋，元龙百尺楼。幽期在一壑，壮气横九州。坐令湖海豪，结束归林丘。秋风动丛薄，此念良悠悠。
秋怀七首·其三
作者：汪珍
朝代：元

幽兰生当户，虽香为人锄。紫燕巢绮幕，虽美非安居。丰狐窃文柄，蒺藜掩嘉蔬。奈何将蹄涔，纳子以尾闾。
秋怀七首·其二
作者：汪珍
朝代：元

明珠杂鱼目，琬琰博羊皮。真有赝夺者，贵以贱易之。大巧不若拙，大黠不若痴。龙光閟华室，臭腐化神奇。
秋怀七首·其五
作者：汪珍
朝代：元

耿耿夜气清，索索风叶劲。天空河汉清，露下桑柘净。羁鸟怀高栖，潜鱼乐深泳。私忧抚良图，敛退遂幽屏。辗转夜达晨，屋山横斗柄。
秋怀七首·其六
作者：汪珍
朝代：元

蔡泽困牧豕，宁戚隐饭牛。古来贤达人，未遇多沈浮。任安惜去卫，王粲仍依刘。嗟嗟古人心，乃与今日侔。
秋怀七首·其四
作者：汪珍
朝代：元

潇潇三日雨，苒苒度残暑。草木行变衰，岂不感节序。荒园有络纬，日夕促机杼。念汝戒衣裘，所思恨修阻。
舟过三塔寺渡双湖
作者：汪珍
朝代：元
体裁：五言律诗

亭亭望三塔，渺渺渡双湖。天阔低归鹘，江平散浴凫。烟寒傍城郭，风急响菰蒲。遥听舟人说，荒林庙子胥。
西溪
作者：汪珍
朝代：元
体裁：五言律诗

黄叶三叉路，清溪十里村。苍藤悬古木，流水带荒原。岁晚牛羊瘦，天寒鸟雀喧。居人恋风土，耕凿长儿孙。
谨斋夏总管祷雨有应次吕周翰路教韵
作者：汪珍
朝代：元
体裁：古风

鳌山插天何穹穹，双溪下与沧溟通。使君夕祷雨晨注，东阡西陌禾蓬蓬。宣城今号贤太守，老我何忧肘生柳。须晴即晴雨即雨，神意与人同可否。归田愿作宣城民，宣城使君真可人。
赠中山琴士焦茂卿
作者：汪珍
朝代：元
体裁：古风

中山处士家轩辕，谱法传自轩丘仙。世人有耳但听筝与笛，何曾识君指下弦。为我弹高山，天台泰华高连天。孤猿抱树叫寒日，苍崖叠壁藏飞烟。为我弹流水，黄河到海深无边。惊风涌波鱼出壑，疾雷起陆龙腾渊。高山流水两绝唱，坐客不语心惺然。花间窈窕啭春鸟，叶底幽咽吟秋蝉。琅璈琼佩下寥廓，盘车碍石行回旋。关雎汝坟不作其久矣，黍离麦秀荒芊芊。钧天梦断古意绝，城郭虽是人民迁。丹丘何处有瑶草，办取布袜青行缠。相逢可惜俱是客，何时弄月梅花前。
过当涂
作者：汪珍
朝代：元
体裁：五言律诗

不见当涂月，空游太白祠。六朝多少事，孤客再三悲。圩父收菰米，舟人唱竹枝。苍苍烟水外，搔首立移时。
迓卢疏斋肃政使
作者：汪珍
朝代：元

去年幕府雪晴时，诵得齑辛绝妙词。溪树迎人寒欲醒，春阳行处本无私。轮埋当道豺狼避，月到空山魍魉移。白发遗民思旧德，相看绣斧重褰帷。
述怀呈殿干碧梧友云
作者：汪珍
朝代：元

门巷萧萧叶拥篱，僻居尤自畏人知。读书未及半袁豹，问士谁当甲蔡尼。万壑风号天欲雪，一溪梅发梦寻诗。百年将半犹羁旅，可待麻鞋受拾遗。
送族叔平仲赴都谒选
作者：汪珍
朝代：元
体裁：七言律诗

诏出如纶士气张，行应辟命称材良。从来笔下波澜阔，合近天边雨露香。汉水彭城形胜在，燕花蓟月道途长。万金信好君须寄，最是高堂念有方。
郊居
作者：汪珍
朝代：元
体裁：五言律诗

雨馀芳草遍，气韵入梅初。客借分茶杓，邻同灌韭渠。山苗寻杞狗，野饭割棕鱼。信美真吾土，何须更卜居。
陵阳歌
作者：汪珍
朝代：元
体裁：七言绝句

陵阳城头落日黄，陵阳城下水茫茫。楼中少妇吹羌笛，时有征人思故乡。
陵阳歌
作者：汪珍
朝代：元

陵阳城头落日黄，陵阳城下水茫茫。楼中少妇吹羌管，时有北人思故乡。
青青河畔草
作者：汪珍
朝代：元

青青河畔草，矫矫园中李。娟娟楼上妇，微微启玉齿。仰叹浮云驰，俯首理绿绮。自惜韶华姿，误身游侠子。
题九马图
作者：汪珍
朝代：元
体裁：古风

穆王八骏日千里，曹霸九马天骐骥。余吾渥洼谁写真，历块过都俱绝世。风低草软沙绵绵，清江平楚开晴川。御人释辔閒且严，神超意会驯不鞭。耳锥卓立目镜圆，奇膺耸岳騣连钱。朝刷荆吴暮幽燕，三十六蹄削铁坚。何为饮秣来江边，毋乃偃武销戈鋋。一匹俛颈呼不旋，一匹渴赴清流渊。垂缨照影若自爱，意岂尚忆天山泉。其馀七马各殊俊，白騧狮子毛皆拳。长秸短豆弃若土，汉南苜蓿青连天。不如菰蒋荒平田，饥乌落雁相后先。锦鞍玉勒红绣鞯，何当蹴踏长楸前。鹅溪一幅分精妍，雄姿逸德皆天全。江都韦讽世不数，皮肉虽在意莫传。岂惟驽骀不足骋，笔端炯炯房精悬。王良伯乐逢何年，九马奚啻一敌千。
题从兄希深书堂
作者：汪珍
朝代：元

衡檐睥睨压疏棂，平割黄山一半青。落日捲云随鹘没，黑风吹雨带龙腥。人间轩冕驹閒皂，身外乾坤水载萍。我政江湖子林壑，客星未减少微星。
题江少府枯木苍石图
作者：汪珍
朝代：元
体裁：古风

髯奴渴饮三斗墨，吐作槎枒千岁石。石间老树相樛枝，枯皮蚀尽苍苔色。我家昔住山南村，老树盖屋石对门。见君此图发深省，明日还山寻故园。
题牧牛图呈杨县尹泽民
作者：汪珍
朝代：元
体裁：古风

春阴濛濛雨飕飕，南村北村啼鹁鸠。阳坡雨足百草柔，老奴挟箠行且讴。早谷播觜未下畴，劝农使者行令遒。筑场待汝输粮糇，汝牛力作何时休。
龙吟寺前铁石岸偕寺僧携酒泛舟
作者：汪珍
朝代：元
体裁：七言绝句

青山漠漠水天平，想见江天入眼明。借我扁舟潭上宿，卧听疏雨打篷声。
道中即事
作者：汪琛
朝代：元
体裁：古风

庞公不肯入城郭，幼舆只好著岩壑。竹举多事呼出山，红叶苍烟满林薄。天长云影写鸿雁，水落沙汀行郭索。故山禾黍秋离离，社瓮欲香鸡可缚。
拜双涧祖墓
作者：汪用敬
朝代：元
体裁：七言律诗

瞻望松楸四十年，兹辰拜扫独悽然。黄花红叶孤坑路，冷雨凄风九月天。幸续烝尝归旧业，冀传簪笏仰前贤。清觞一奠抒诚敬，回首华峰晚翠连。
过毕冲
作者：汪用敬
朝代：元
体裁：五言律诗

夜宿琴溪铺，朝行柿木坊。青峰照残月，红树染新霜。渐喜城闉近，何愁道路长。庞山重回首，安得继馀芳。
送杨好古浙东宪掾
作者：汪用敬
朝代：元
体裁：七言律诗

才思飘飘迥不羁，青年高步际明时。黄堂雅望推三语，乌府先声重四知。石室岚烟凝紫翠，兰溪梅雨涨涟漪。公馀想遂登临兴，好把新吟慰我思。
送杨好古浙东宪掾
作者：汪用敬
朝代：元

逸思飘飖迥不羁，青年高步际明时。黄堂雅望推三语，乌府先声重四知。石室岚烟凝紫翠，兰溪梅雨涨涟漪。公馀定遂登临兴，好寄新吟慰所思。
次潘季通迁居韵
作者：汪荐雷
朝代：元
体裁：七言律诗

万竹苍苍今已非，古梅犹有岁寒枝。桥分野色春还好，门对岚光晚更宜。茶灶正须黄叶煮，琴床已带白云移。题诗莫厌催租吏，钟鼎山林各有为。
疏斋赐示和陶移居诗有怀从游之士不鄙荒陋而俎豆之辄次韵以谢不敏
作者：汪荐雷
朝代：元
体裁：古风

我家南山陬，猿狖之所宅。山中亦何有，图史穷日夕。知已非所任，愿为老聃役。稍从燕游间，庶分渔樵席。大雅久不作，兹焉惬平昔。感遇方为荣，爵圭何待析。
贺陈公辅迁居
作者：汪荐雷
朝代：元
体裁：七言律诗

大隐何常厌市闾，新迁端为好楼居。坐来叠嶂云生麓，住近双溪客有鱼。二顷可供投辖饮，五车争羡载行书。门前怕有西台使，未许兴公赋《遂初》。
和韵送陈慈湖状元
作者：汪鑫
朝代：元
体裁：七言律诗

澹烟衰草断吟魂，一舸沧浪送客频。商岭今闻迎汉老，武陵谁复是秦人。九秋风月诗应好，万里乾坤道未贫。只恐魁芒天渐远，明河从此许谁亲。
多景楼
作者：汪鑫
朝代：元
体裁：七言律诗

千里江山一览收，虚怜多景只空楼。金焦对峙曹刘垒，淮陜平分楚汉沟。雁挟边声来北固，树连云影识中州。向来铁瓮今何在，地下孙郎亦自愁。
宿瓜州
作者：汪鑫
朝代：元
体裁：七言律诗

客愁秋意渺无穷，芦苇潇潇故垒空。山脉南来江欲断，潮头东去海相通。断云归雁淮天碧，落日啼鸦楚树红。应是瓜洲笑飘泊，十年三度落征篷。
戍妇词·其一
作者：汪鑫
朝代：元
体裁：乐府曲辞

两地魂消万里愁，君犹荒戍妾空楼。去时抛弃无情镜，留与归人照白头。
戍妇词·其三
作者：汪鑫
朝代：元
体裁：乐府曲辞

婵娟霜月照荒垣，妾拥重衾尚怯单。况是玉门关外雪，夜深沙漠铁衣寒。
戍妇词·其二
作者：汪鑫
朝代：元
体裁：乐府曲辞

象尺金刀对玉缸，团花裁破鹧鸪双。沙场争信深闺夜，忍泪缝衣月半窗。
戍妇词·其四
作者：汪鑫
朝代：元
体裁：乐府曲辞

塞边无雁可传书，门外无山可望夫。独有柳营千里月，素娥深夜伴人孤。
春日
作者：汪鑫
朝代：元
体裁：七言绝句

小立閒庭酒半中，一栏花露滴香红。飞花不管风拘束，枉被愁人怨晓风。
春日山行·其一
作者：汪鑫
朝代：元
体裁：七言绝句

清泉白石净无尘，岚翠烟光别聚春。流水泠泠花片片，隔溪疑有种花人。
春日山行·其二
作者：汪鑫
朝代：元
体裁：七言绝句

清歌袅袅逐樵行，度岭穿云一径深。欲访仙人知有路，棋声只在此山阴。
晓发霅川
作者：汪鑫
朝代：元
体裁：五言律诗

钟绝棹歌发，霜寒过霅川。云栖山顶寺，月堕水中天。宿雁惊渔网，啼乌近客船。舟人自相语，沧海半成田。
松间曲
作者：汪鑫
朝代：元
体裁：古风

松月澹澹松风微，松枝郁郁松花飞。松关半掩松四围，松下美人归不归。巢松有鹤旧相识，斸松有苓饥可食。空山四寂松无声，长吟独坐松间石。
舟行望霅川
作者：汪鑫
朝代：元
体裁：五言律诗

水郭蒹葭里，荒祠集暮鸦。舟行随岸曲，帆转受风斜。岁晚愁为客，天晴喜近家。野梅如有意，忽见水边花。
贽徐容斋宪使
作者：汪鑫
朝代：元
体裁：七言律诗

桃花深处是吾庐，半世豪华等传车。梦断旧蕉曾有鹿，歌残长铗信无鱼。愁吟独感庚寅赋，归去重寻甲子书。圣代喜无封禅事，空山容得病相如。
赵艮岩知县岁晚见访
作者：汪鑫
朝代：元
体裁：七言律诗

龙种当年旧帝家，飞凫岁晚尚天涯。忽传诗句心先识，各问流年鬓欲华。村巷春风喧爆竹，灯檐夜雨饭胡麻。东游故旧如相问，为说桃源学种花。
辞洪损轩宪使行姑苏道中
作者：汪鑫
朝代：元
体裁：七言律诗

潮送轻帆过浅沙，重重沟港响衰葭。燕巢未稳元非幕，鲈鲙虽肥不是家。风急棹歌穿荇叶，日斜桥影卧蘋花。垂虹亭下沧浪水，不与愁人洗鬓华。
金陵怀古呈吴山西宫讲
作者：汪鑫
朝代：元
体裁：七言律诗

虎战龙争古石头，山河历历似中州。六朝遗恨千年在，诸老清谈万事休。落日藤萝梁寺晚，寒烟蔓草晋陵秋。东南歌舞英雄倦，无复新亭泣楚囚。
上御史
作者：汪铢
朝代：元
体裁：七言律诗

列位南台肃纪纲，清冰出壑凛寒芒。乘骢秋入青山道，执简朝凝白纻霜。鹰奋西风初搏击，鸿安中泽肯飞翔。此邦民瘼如堪画，异日须将入皂囊。
九华道中
作者：汪铢
朝代：元
体裁：五言律诗

西风吹马耳，去去奈愁何。一路人家少，乱山秋色多。荒原巢虎穴，坏壁网蛛窠。摇落嗟时晚，悲怀寄九歌。
夜宿白云寺
作者：汪铢
朝代：元
体裁：五言律诗

拨云攀绝磴，窈窕入禅扃。瀑布飞来白，烟峦湿处青。斋厨猿掌爨，磬室虎听经。更有清心处，幽花发素馨。
寄徐冰壑
作者：汪铢
朝代：元
体裁：古风

空谷有佳人，远在天一方。大壑渺江海，高寒逼风霜。炯炯冰玉壶，粲粲云汉章。敬亭有閒云，孤飞吴山旁。脉脉一水隔，落落参与商。搴裳欲从之，羽短川陆长。怀哉耿不寐，明月共夜光。何当脱埃尘，从子冰雪乡。
挽章恬斋
作者：汪铢
朝代：元
体裁：五言律诗

讲道陵阳日，犹如太学时。青灯照寒席，白发被深衣。明月鸡山隐，凄风麟野悲。旧人惟宋玉，清泪独长挥。
挽罗一舟
作者：汪铢
朝代：元
体裁：五言律诗

怡堂当日宴，谈笑忆惊筵。坐失同庚友，那逢在巳年。文兴人巳老，武进士无缘。赖有河东凤，斯文定永传。
散步偶成
作者：汪铢
朝代：元
体裁：五言律诗

饭馀同散步，携手过东村。诗觅友人和，方寻医者论。雪消溪路滑，水出石塘浑。归语山窗下，炉头火尚存。
文敬所自杭归且闻学飞升之术和韵奉寄
作者：汪铢
朝代：元
体裁：七言律诗

梦到觚棱日已斜，集英曾得对重华。海边古说瀛洲路，圯上今无博浪沙。已约诗人吟夜雨，更寻道士服朝霞。马蹄得意春风路，今度重来不见花。
春仲寄邓处壶
作者：汪铢
朝代：元
体裁：七言律诗

高台历历见关河，怅恨谁怜别后多。双鬓尽从愁里老，一春半向雨中过。溪阴残雪黏青树，江上微风起白波。料得湖天花事好，无由分赏欲如何。
楚城九女墩次胡月岩韵
作者：汪铢
朝代：元
体裁：七言律诗

楚城山下草离离，前代兴亡不可知。祗见一墩封马鬣，争传同穴葬蛾眉。箫台凤巳分双翼，梧野龙犹入九疑。把酒问春春不语，野花野鸟自伤悲。
水西山中
作者：汪铢
朝代：元
体裁：五言排律

五峰联气胍，一径入烟霞。晴井蒸阴雨，旱渠流落花。山依东晋庙，溪对古官衙。门障延青海，滩流涌白沙。虎羊列蟠踞，翁仲半敧斜。剑履扃幽室，衣冠忆故家。经钟朝听击，斋鼓昼闻挝。窃火猿烧笋，淘泉僧煮茶。暖蕉翻贝叶，朝树晒袈裟。石窦秋浇薤，岩池夏沤麻。山居元寂静，尘径自纷华。此意高人解，移居未有涯。
游金山寺
作者：汪铢
朝代：元
体裁：七言律诗

偶向西津唤渡船，金山胜处访高禅。人间车马去无路，水上楼台别有天。江树日晴孤鹘下，石潭云暗老龙眠。乡僧爱客留煎茗，旋汲岩头第一泉。
画莲
作者：汪铢
朝代：元
体裁：五言绝句

捲绿新如染，酣红睡未醒。真疑贮风露，不似出丹青。
送何鍊师还山
作者：汪铢
朝代：元
体裁：五言律诗

旧业昭亭下，归来雪满簪。潜鱼脱溪网，老鹤恋云林。风磴松花落，烟畦药蔓深。不知从此去，何日定相寻。
送巫一上归富川
作者：汪铢
朝代：元
体裁：五言律诗

偶随流水去，兴尽即言归。欲别更携手，重来未有期。江云浮别酒，溪雪洒禅衣。遥想松房树，新生东向枝。
送鲁山长
作者：汪铢
朝代：元
体裁：五言律诗

鳣堂初彻讲，宦路又三年。夜醉丹阳酒，朝登白下船。蜀天迷去雁，楚客怨啼鹃。怀德情难报，临分重怆然。
重过升州
作者：汪铢
朝代：元
体裁：五言律诗

昔号衣冠地，今为狐兔丘。兴亡原有数，歌舞竟成愁。落日乌衣巷，苍烟白鹭洲。徘徊不忍去，知者为心忧。
陶弘景故居
作者：汪铢
朝代：元
体裁：七言律诗

懒著朝衣此隐沦，山中宰相至今称。仙魂自入蓬莱岛，故宅皆归兰若僧。种药地荒人不见，炼丹井在月空澄。谁知更有幽栖处，茅洞烟霞锁碧藤。
雪夜寒光主人别业
作者：汪铢
朝代：元
体裁：五言律诗

林风雪夜清，相对有閒僧。坐久然松火，眠迟话葛藤。天寒悲裋褐，窗冷翳残灯。到此忘机虑，欲归犹未能。
题马远雪景图
作者：沈中
朝代：元
体裁：五言绝句

暮云天一色，飞雪满江干。野艇归来晚，推篷不厌看。
题钱舜举桃源隐居图
作者：沈元启
朝代：元
体裁：古风

青山何处桃花村，白云如龙绕山根。眼中茅屋参差起，若此境趣皆桃源。桃源只在人间世，流水无情远朝市。重山遮不断春风，万树桃花杂云气。溪上高轩绝潇洒，人物衣冠犹大雅。水行有船陆有马，吾将往问种桃者。
与慎独先生
作者：沈右
朝代：元

东林薄酒试新尝，中有松花腻粉香。遣送颍川陈有道，书斋渴饮胜茶汤。
中酒杂诗四句五首
作者：沈右
朝代：元

中酒如卧病，天寒露为霜。东轩候朝旭，暴背屡移床。江头风浪急，舟小力难胜。一桨归来晚，长林月已恒。太丘海岱士，肆情丘壑间。《考槃》诗赋罢，采菊对南山。岁闰寒酒薄，风回水自生。杖藜随小步，极目大江横。朋酒享公堂，农家尽涤场。县官薄税敛，田野足耕桑。
中酒杂诗四句五首·其一
作者：沈右
朝代：元

中酒如卧病，天寒露为霜。东轩候朝旭，暴背屡移床。
中酒杂诗四句五首·其三
作者：沈右
朝代：元

太丘海岱士，肆情丘壑间。《考槃》诗赋罢，采菊对南山。
中酒杂诗四句五首·其二
作者：沈右
朝代：元

江头风浪急，舟小力难胜。一桨归来晚，长林月已恒。
中酒杂诗四句五首·其五
作者：沈右
朝代：元

朋酒享公堂，农家尽涤场。县官薄税敛，田野足耕桑。
中酒杂诗四句五首·其四
作者：沈右
朝代：元

岁闰寒酒薄，风回水自生。杖藜随小步，极目大江横。
叔方先生过咏归亭二首
作者：沈右
朝代：元

短棹相过莫便回，咏归亭上且低徊。升堂拜母称觞后，隔竹呼童瀹茗来。八尺驼尼分紫锦，一双蜡屐破苍苔。空江草木虽摇落，犹有寒花带雨开。积雨空林喜报晴，杖藜随意傍江行。天寒木落青山出，日转沙虚白鸟鸣。漫拟东林时酿黍，自怜南亩晚归耕。颍川高士能相过，閒把瑶琴膝上横。
叔方先生过咏归亭二首·其一
作者：沈右
朝代：元

短棹相过莫便回，咏归亭上且低徊。升堂拜母称觞后，隔竹呼童瀹茗来。八尺驼尼分紫锦，一双蜡屐破苍苔。空江草木虽摇落，犹有寒花带雨开。
叔方先生过咏归亭二首·其二
作者：沈右
朝代：元

积雨空林喜报晴，杖藜随意傍江行。天寒木落青山出，日转沙虚白鸟鸣。漫拟东林时酿黍，自怜南亩晚归耕。颍川高士能相过，閒把瑶琴膝上横。
和西湖竹枝词
作者：沈右
朝代：元

劝郎莫向花下迷，劝郎莫待醉如泥。临行更有分明语，枝上流莺休乱啼。
春晖楼者吴下顾君仲瑛就养读书之所也仲瑛日与昆弟子侄奉卮酒为亲寿临海陈敬初氏实记之余不自揆辄赋古诗二首或者歌以介寿仲瑛之志也其词曰
作者：沈右
朝代：元

玉山之阳，延咢萦纡。有屋层出，君子之居。入奉父母，出与弟俱。有琴有书，以钓以渔。㶁㶁流水，深不可？。英英白云，迩而不迂。维春有晖，维德不孤。及尔孙子，永言乐胥。先哲有训，有典有经。淑尔君子，仰止景行。我来自东，春日载明。曰未觏止，中心怦怦。亦既觏止，我心则平。仰尔父母，及尔弟兄。既和且煦，令仪令名。升堂拜母，式表友情。维木有椿，有蔚其荣。维草有萱，有茁其青。韡韡常棣，有叶其生。有猗者兰，有烨者荆。有懿者德，有休者徵。乐只君子，百福来并。
春晖楼者吴下顾君仲瑛就养读书之所也仲瑛日与昆弟子侄奉卮酒为亲寿临海陈敬初氏实记之余不自揆辄赋古诗二首或者歌以介寿仲瑛之志也其词曰
作者：沈右
朝代：元
体裁：四言诗

玉山之阳，延咢萦纡。有屋层出，君子之居。入奉父母，出与弟俱。有琴有书，以钓以渔。㶁㶁流水，深不可�。英英白云，迩而不迂。维春有晖，维德不孤。及尔孙子，永言乐胥。先哲有训，有典有经。淑尔君子，仰止景行。我来自东，春日载明。曰未觏止，中心怦怦。亦既觏止，我心则平。仰尔父母，及尔弟兄。既和且煦，令仪令名。升堂拜母，式表友情。维木有椿，有蔚其荣。维草有萱，有茁其青。韡韡常棣，有叶其生。有猗者兰，有烨者荆。有懿者德，有休者徵。乐只君子，百福来并。
来鹤诗赠周玄初
作者：沈右
朝代：元

缄诚上达魏元君，俄顷神霄下鹤群。顶鍊大还丹鼎火，翅沾南岳岭头云。仙人骐骥秋风远，王子笙箫午夜闻。惆怅世间留不住，却骖鸾鹤出霞雰。
次留笠泽别业诗
作者：沈右
朝代：元

步屧春风里，翛然忘世情。閒门无客到，载酒泛江行。雨过山如染，潮回水自生。鸥沙割千顷，梦不到承明。
次韵叔方先生兼简伯行敬初二首
作者：沈右
朝代：元

忆昔陪二子，吟啸野亭中。风急江花白，霜晴木叶红。去留身若寄，陶写兴无穷。更喜陈夫子，幽寻讶许同。掩卷坐忘寐，书灯耿独明。年华劳发改，夜气与神清。感梦疑蕉鹿，挑愁赖曲生。何时重相觅？握手话真情。
次韵叔方先生兼简伯行敬初二首·其一
作者：沈右
朝代：元

忆昔陪二子，吟啸野亭中。风急江花白，霜晴木叶红。去留身若寄，陶写兴无穷。更喜陈夫子，幽寻讶许同。
次韵叔方先生兼简伯行敬初二首·其二
作者：沈右
朝代：元

掩卷坐忘寐，书灯耿独明。年华劳发改，夜气与神清。感梦疑蕉鹿，挑愁赖曲生。何时重相觅？握手话真情。
顾仲贽移居诗次叔方先生韵
作者：沈右
朝代：元

城南陋巷居新僦，绿竹移来几个斜。丛桂山中招旧隐，读书堆里认君家。蜀人谩诧文园赋，吴市争看卫玠车。断简味腴如啖蔗，虎头痴绝至今誇。
题高尚书秋山暮霭图
作者：沈右
朝代：元

高侯笔法妙天下，貌得江南雨后山。都是乾坤清淑气，兴来移入画图间。
和黄韵
作者：沈君清
朝代：元

落花一扫夜来风，枉驾相思寄断红。梅信日闻鱼水远，杏香还逐燕泥空。情怀琴瑟千春恨，怨入琵琶一梦中。门掩满庭诗思远，令人惆怅馆娃宫。
【仙吕】赏花时北
作者：沈和
朝代：元

潇湘八景休说功名皆是浪语，得失荣枯总是虚，便做道三公位待何如？如今得时务，尽荆棘是迷途。【幺篇】便是握雾拿云志已疏，咏月嘲风心愿足，我则待离尘世访江湖，寻几个知音伴侣，我则待林泉下共樵夫。【排哥南】远害全身，清风万古，堪羡范蠡归湖。不求玉带挂金鱼，甘分向烟波做钓徒。绝尘世，远世俗，扁舟独驾水云居。嗟尘世，人斗取，蜗名蝇利待何如？【那吒令北】弃朝中俸禄，避风波仕途；身边引着小仆，玩云山景物；杖头挑酒壶，访烟霞伴侣。近着红蓼滩，靠着白蘋渡，潜身向草舍、得这茅庐。【三叠排歌南】我则将这小舟撑，兰棹举，蓑笠为活计。一任他紫朝服，我不愿画堂居。往来交游，逍遥散诞，几年无事傍江湖。旋篘新酒钓鲜鱼，终日醄醄乐有余，杯中浅，瓶内无，邻家有酒也宜沽。吟魂醉，饮兴足，满身花影倩人扶。【鹊踏枝北】见芳草映萍芜，听松风响寒芦。我则见落照渔村，水接天隅。见一簇、帆归远浦，他每都是些不识字的慵懒渔夫。【桂枝香南】扁舟湾住。在垂杨深处。殭殭似鼻息如雷，睡足了江南烟雨。听山寺晚钟，声声凄楚。西沉玉兔，梦回初。本待要扶头去，清闲倒大福。【寄生草北】春景看山色晴岚翠，夏天听潇湘夜雨疏。九秋玩洞庭明月生南浦，见平沙落雁迷芳渚。三冬赏江天暮雪飘飞絮，一任教乱纷纷柳絮舞空中，争如俺侬家鹦鹉洲边住。【乐安神南】闲来思虑，自从那日赋归欤，山河日月几盈虚，风光渐觉催寒暑。欲求生富贵，须下死工夫，且常教两眉舒。【六幺序北】园塘外三丘地，篷窗下几卷书，他每傲人间驷马高车。每日家相伴陶朱，吊问三闾。我将这《离骚》和这《楚辞》，来便收续，觉来时满眼青山暮，抖擞着绿蓑归去。看花开花落流年度，一任教春风桃李，更和这暮景桑榆。【尾声南】悟乾坤清幽趣，但将无事老村夫。写入在潇湘八景图。
么篇·便是握霧拿雲志已疏，詠月嘲風心願足，我則待離塵世訪江湖，尋
作者：沈和
朝代：元

幾個知音伴侶，我則待林泉下共樵夫。
乐安神南·闲来思虑，自从那日赋归欤，山河日月几盈虚，风光渐觉催寒
作者：沈和
朝代：元

欲求生富贵，须下死工夫，且常教两眉舒。
仙吕·赏花时北潇湘八景
作者：沈和
朝代：元

休说功名皆是浪语，得失荣枯总是虚，便做道三公位待何如？如今得时务，尽荆棘是迷途。
仙呂·賞花時北瀟湘八景
作者：沈和
朝代：元

休說功名皆是浪語，得失榮枯總是虛，便做道三公位待何如？如今得時務，盡荊棘是迷途。
六么序北·園塘外三丘地，篷窗下幾卷書，他每傲人間駟馬高車。每日家
作者：沈和
朝代：元

相伴陶朱，弔問三閭。我將這《離騷》和這《楚辭》，來便收續，覺來時滿眼青山暮，抖擻著綠蓑歸去。看花開花落流年度，一任教春風桃李，更和這暮景桑榆。
六幺序北·园塘外三丘地，篷窗下几卷书，他每傲人间驷马高车。每日家
作者：沈和
朝代：元

相伴陶朱，吊问三闾。
我将这《离骚》和这《楚辞》，来便收续，觉来时满眼青山暮，抖擞着绿蓑归去。
看花开花落流年度，一任教春风桃李，更和这暮景桑榆。
寄生草北·春景看山色晴岚翠，夏天听潇湘夜雨疏。九秋玩洞庭明月生南
作者：沈和
朝代：元

浦，见平沙落雁迷芳渚。
三冬赏江天暮雪飘飞絮，一任教乱纷纷柳絮舞空中，争如俺侬家鹦鹉洲边住。
寄生草北·春景看山色晴嵐翠，夏天聽瀟湘夜雨疏。九秋玩洞庭明月生南
作者：沈和
朝代：元

浦，見平沙落雁迷芳渚。三冬賞江天暮雪飄飛絮，一任教亂紛紛柳絮舞空中，爭如俺儂家鸚鵡洲邊住。
尾声南
作者：沈和
朝代：元

悟乾坤清幽趣，但将无事老村夫，写入在潇湘八景图。
幺篇·便是握雾拿云志已疏，咏月嘲风心愿足，我则待离尘世访江湖，寻
作者：沈和
朝代：元

几个知音伴侣，我则待林泉下共樵夫。
排哥南·远害全身，清风万古，堪羡范蠡归湖。不求玉带挂金鱼，甘分向
作者：沈和
朝代：元

烟波做钓徒。
绝尘世，远世俗，扁舟独驾水云居。
嗟尘世，人斗取，蜗名蝇利待何如？。
排哥南·遠害全身，清風萬古，堪羨范蠡歸湖。不求玉帶掛金魚，甘分向
作者：沈和
朝代：元

煙波做釣徒。絕塵世，遠世俗，扁舟獨駕水雲居。嗟塵世，人鬥取，蝸名蠅利待何如？。
桂枝香南·扁舟湾住，在垂杨深处。<鼻勾>々似鼻息如雷，睡足了江南烟
作者：沈和
朝代：元

听山寺晚钟，声声凄楚。
西沉玉兔，梦回初。
本待要扶头去，清闲倒大福。
桂枝香南·扁舟灣住，在垂楊深處。<鼻勾>々似鼻息如雷，睡足了江南煙
作者：沈和
朝代：元

聽山寺晚鐘，聲聲悽楚。西沉玉兔，夢迴初。本待要扶頭去，清閒倒大福。
樂安神南·閒來思慮，自從那日賦歸歟，山河日月幾盈虛，風光漸覺催寒
作者：沈和
朝代：元

欲求生富貴，須下死工夫，且常教兩眉舒。
鵲踏枝兒·見芳草映萍蕪，聽松風響寒蘆，我則見落照漁村，水接天隅。
作者：沈和
朝代：元

見一簇、帆歸遠浦，他每都是些不識字的慵懶漁夫。
鹊踏枝儿·见芳草映萍芜，听松风响寒芦，我则见落照渔村，水接天隅。
作者：沈和
朝代：元

见一簇、帆归远浦，他每都是些不识字的慵懒渔夫。
怀友人徐伯贞
作者：沈存
朝代：元
体裁：古风

去年秋风捲黄埃，美人跃马沙边来。今年秋雨洒白日，美人远上黄金台。黄金台下燕山道，漠漠寒云接衰草。雁飞不断青天长，长使征人路傍老。美人美人胡不归，清霜凋尽珊瑚枝。临风三叹思欲绝，悲莫悲兮生别离。
题破窗风雨图
作者：沈庭圭
朝代：元
体裁：古风

刘君性嗜学，孜孜事三馀。孤灯破窗下，简编自卷舒。萧萧风雨来，吾伊声自如。安贫人所难，味道心常愉。我闻颜子渊，箪瓢陋巷居。千载称亚圣，声价重璠玙。又闻陶渊明，所处亦敝庐。萧然环堵间，左右惟图书。吁嗟世之人，性乐耳目娱。华居美饮食，所务安其躯。良心日以斲，畴能返厥初。勖哉刘孝廉，圣贤以为徒。
题破窗风雨图
作者：沈廷圭
朝代：元

刘君性嗜学，孜孜事三馀。孤灯破窗下，简编自卷舒。潇潇风雨来，吾伊声自知。安贫人所难，味道心常愉。我闻颜子渊，箪瓢陋巷居；千载称亚圣，声价重璠玙。又闻陶渊明，所处亦敝庐；萧然环堵间，左右惟图书。吁嗟世之人，惟乐耳目娱。华居美饮食，所务安其躯。良心日以斲，畴能返厥初？勖哉刘孝廉，圣贤以为徒。
玉山佳处
作者：沈性
朝代：元
体裁：七言律诗

片玉山中秋日来，竹梧清影落苍苔。飞楼坐接青天近，别馆行穿绿水回。政似米颠留海岳，尚传摩诘赋宫槐。鸥波艇子重相过，更待桃花满洞开。
题董泰初长江伟观图
作者：沈懋
朝代：元
体裁：七言律诗

气吞荆楚压秦雄，绝险中分阻要冲。潮落江心奔万马，山当京口卧双龙。青天欲尽日月小，白鸟不飞烟雾重。犹忆金焦风雨夜，翠微深处听长松。
沁园春·和刘龙洲指甲
作者：沈景高
朝代：元

新脱鱼鳞，平分鹅管，爱勒眉弯。记掐恨香蕉，愁悰细说，划情嫩竹，怨曲新翻。才贴梅钿，旋挑铅粉，绣领重交犹道寒。娇无奈，笑轻拈杏带，浅揭湘斑。宫棋也学偷弹，时绾就同心羞自看。解传杯频赌，藏阄罗袖，归鞭重数，刻印阑干。暗解绡囊，倦调瑶瑟，喂蕊莺儿绣阁间。凝情处，把瓜犀谩剥，消遣春闲。
和西湖竹枝词
作者：沈椿
朝代：元
体裁：词

放船早出里湖边，阿侬唱歌郎蹋船。唱得望湖太平曲，共郎长乐太平年。
谒杨廉夫
作者：沈椿
朝代：元
体裁：七言绝句

扬雄宅上好修竹，黄妃塔前多翠微。自爱高文每相见，莫怪短筇来叩扉。
买陂塘·赠徐孟祥用梦庵先生韵
作者：沈禧
朝代：元

爱雪堂、面湖依壑，望中一碧千顷。波光倒浸云山晚，风荡不晶帘影。尘迹迥。有牧唱樵歌，宿酒频惊醒。闲□钓艇。傍蓼岸芦汀，盟鸥狎鹭，适尽闲边兴。漫修省。我已乐天知命。何妨箪食瓢饮。尽将得失付无言，有酒且须觞咏。开三径。彷佛似、柴桑松菊何愁冷。优游晚景。白云如肯容分，便当卜筑来共此中隐。
余音·云横岭岫连丘陇，云锁松揪掩墓门。云来云往何时尽？孝心未伸，
作者：沈禧
朝代：元

孝思怎忍？留取个孝行名儿做标准。
七月初六日为施以和寿长生境上仙，仁寿乡中叟。
七贤林下客，九老会中俦。
绀发青眸，适兴娱诗酒，忘情狎鹭鸥。
拣林泉胜处遨游，乐桑榆晚景优游。
余音·庄庭椿老枝偏盛，海屋筹添数倍增，看来年渭水风云庆。名流汗青，
作者：沈禧
朝代：元

功莲良平，那时节爵位高崇列台鼎。
咏白牡丹不将脂粉施，自有天然态。
羊脂轻捻就，酥乳砌成来。
夹叶重台，妖红冶艳都难赛。
素质檀心可喜煞，水晶球无贬无褒，白玉瓣不宽不窄。
余音·歌钟到处携欢约，舞袖飘时压善才，博得个能是的名儿自多赖。再
作者：沈禧
朝代：元

休去迷花恋色，再休去惹垢沾埃。
他本是个救苦难的观音离南海。
余音·毫分不惜蝇头利，十万曾缠鹤背钱，红景乡中姿欢宴。行携素手，
作者：沈禧
朝代：元

坐并香肩，似这般美满恩情世间鲜。
咏雪景千山鸟罢飞，四野云同螟。
九天敷上瑞，万国贺升平。
积素堆琼，幻出冰壶镜，妆成白玉京。
那时节拥蓝关马足难行，临蔡地兵威越整。
余音·溪南剩把茅堂构，深隐烟霞傲列侯，闲来时抚孤松看尽云横岫。利
作者：沈禧
朝代：元

名不求，是非总休，似这般五福俱全世希有。
赠妓桂香秀马氏不同桃李芳，自历风霜久。
幽姿超万卉，素质压凡流。
品异名优，素娥为伴侣，青女结绸缪。
古香飘玉宇银沟，清影蔽绿窗朱牖。
余音·玉鞭骄马游荆楚，锦缆牙樯下汴吴，解垢琴书客窗遇。学能周鲁，
作者：沈禧
朝代：元

才兼文武，伫看袭爵封侯快陛补。
题张思恭“望云思亲卷”时父母已殁矣（并序）吾乡张思恭尝持“望云思亲诗卷”征予诗。
予嘉思恭之意，遂赋五言古诗一首，已归之矣。
兹复请余词，将欲揭者座隅而朝夕歌咏之，以示不忘亲之故也。
大唐梁公仁杰为并州法曹时，登太行见白去孤飞，因指曰：“吾亲舍在其下。
”云移乃去。
此梁公思亲于在堂之日。
矧今思恭望云思亲于既殁之后，其孝也为何如哉！予益嘉恭之孝且纯也，故不辞而复述〔南吕〕词一阕以贻之。
人为万物灵，孝乃一身本。
贤愚均化育，今古重彝伦。
敬祖尊亲，晨昏宜定省，冬夏问寒温。
看古来孝诸贤俊，到如今青史流芳世不湮。
余音·香缣貌得三冬景，彩笔吟成万古情，临行持此为相赠。则愿你艺超
作者：沈禧
朝代：元

薛谭，才压秦青，那时节声价超迁迈夷等。
寿人八十南山颂载歌，北海樽频敬。
西池桃并结，东土佛重生。
八秩初登，伫见膺三聘，行看受七征。
享期颐松柏遐龄，宜受用桑榆晚景。
八声甘州·咏施以和溪南小隐
作者：沈禧
朝代：元

拣西南好处创幽居，小结两三楹。有数竿修竹，五株疏柳，四野来青。最喜诗朋酒友，□共缔幽盟。放浪形骸外，不事浮名。足迹何曾入市，□性□樗散。不惯逢迎。叹区区逐利，抵死起纷争。争如我、清风皓月，助吟怀、何用一文□。□□□、迭为宾主，啸傲忘情。
千秋岁
作者：沈禧
朝代：元

彩霞呈瑞。宿雨开新霁。春色渐、看明媚。西池桃并结，南极星流丽。咸赞美，千寻笑指崧乔翠。绮席宏开际。仙吕锵金佩。捧琼斝，斟绿蚁。共祝南山寿，更与庄椿比。日正永，一株独挺千秋岁。
千秋岁·寿词
作者：沈禧
朝代：元

幸逢清世。四海皆兄弟。人未老，身无系。闲情湖水阔，高兴吴山邃。酣歌后，黑甜一枕南窗睡。华诞今朝是。绮席排良会。□□□，□□□。霞觞斟寿酒，彩服铿金佩。从今去，长生永享千秋岁。
南吕·一枝花廷仪公子实当代都督李公之家嗣也。器宇宏达，才华瞻敏，
作者：沈禧
朝代：元

百氏之书，靡不该浃；至于龙韬虎略，不待言而可知也。
及乎礼贤下士，彬彬然诚有儒者之风，不以富贵而骄慢于人，以是人皆景仰而乐与之游。
今年冬适过吴门，解鞍旅馆，予得获见，遂即倾盖，欢若平生。
于是宿留，命酌于小楼之上，鸣琴赋诗，放歌剧饮，以罄一时之欢。
既而出诸名公所赠词章乐府以示予且咏然，其辞气雄伟，风调清越，不觉使人技痒。
愧予无似，曷克窥其阃奥而闯其藩篱哉。
兹不自揣，勉述〔南吕〕一阕以呈。
校诸杰作，固不能模楷其万一，然于期望之私，庶几有在焉。
瑶台上品仙，麟阁中人物。
胸襟开宇宙，器量溢江湖。
声振寰区，会见悬鱼袋，行看佩虎符。
锦みま人跨凤侣，金蹀躞马骤龙驹。
南呂·一枝花廷儀公子實當代都督李公之家嗣也。器宇宏達，才華瞻敏，
作者：沈禧
朝代：元

百氏之書，靡不該浹；至於龍韜虎略，不待言而可知也。及乎禮賢下士，彬彬然誠有儒者之風，不以富貴而驕慢於人，以是人皆景仰而樂與之遊。今年冬適過吳門，解鞍旅館，予得獲見，遂即傾蓋，歡若平生。於是宿留，命酌於小樓之上，鳴琴賦詩，放歌劇飲，以罄一時之歡。既而出諸名公所贈詞章樂府以示予且詠然，其辭氣雄偉，風調清越，不覺使人技癢。愧予無似，曷克窺其閫奧而闖其藩籬哉。茲不自揣，勉述〔南呂〕一闋以呈。校諸傑作，固不能模楷其萬一，然於期望之私，庶幾有在焉。瑤臺上品仙，麟閣中人物。胸襟開宇宙，器量溢江湖。聲振寰區，會見懸魚袋，行看佩虎符。錦みま人跨鳳侶，金蹀躞馬驟龍駒。
喜迁莺·赏牡丹
作者：沈禧
朝代：元

春光无几。赖名花留得，一分余意。独殿群芳，特称重贵，开向富家园地。剩有天香国色，不藉粉匀脂腻。倚风处，似真妃被酒，脸霞烘媚。槛际施翠幄，密遮深护，怕省仙姝队。剪縠裁绡，披云卷雾，幻出许多纤丽。幸遇清平时世，胜赏也成故事。拚剧醉，任玉山敧倒，帽檐斜坠。
朝中措·兰词百亩余香
作者：沈禧
朝代：元

芳皋百亩长荪兰。竹石共檀栾。风泛国香冉冉，霞滋幽艳漙漙。芽抽紫玉，花垂月穗，叶缀香缨。堪羡也宜剑佩，此生不遇湘灵。
梁州·且休說唐時仁杰專前美，誰知道晉代張翰有遠孫。家居積祖松陵隱。
作者：沈禧
朝代：元

雙親淪歿，一念猶存。既歸黃壤，望斷白雲。我則見卷舒觸石生膚寸，我則見變化從龍出厚坤。雲來時好著我攪斷柔腸，雲聚處好著我結愁成陣，雲飛時好著我飄散心神。淚痕，滿巾。恨無羽翼能飛奮，越思忖越愁悶。怎得吾親更返魂，報答深恩。
梁州·且休说唐时仁杰专前美，谁知道晋代张翰有远孙。家居积祖松陵隐。
作者：沈禧
朝代：元

双亲沦殁，一念犹存。
既归黄壤，望断白云。
我则见卷舒触石生肤寸，我则见变化从龙出厚坤。
云来时好着我搅断柔肠，云聚处好着我结愁成阵，云飞时好着我飘散心神。
泪痕，满巾。
恨无羽翼能飞奋，越思忖越愁闷。
怎得吾亲更返魂，报答深恩。
梁州·彻赚得寻芳客争探斗买，勾引得惜花人浅耨深埋。冠群不入凡流派。
作者：沈禧
朝代：元

沉香亭馆，碧玉台阶，黄蜂难觅，粉蝶难猜。
倚东风连理争开，迎晚日并蒂相偕。
我则道紫麝脐调合就天香，白凤翎铺排着国色，玉梅英妆点出容额。
洁白，莹白。
涅难缁标格堪人爱，困雕阑脉脉犹黄你。
卯酒才消晕粉腮，那时节笑靥微开。
梁州·徹賺得尋芳客爭探鬥買，勾引得惜花人淺耨深埋。冠群不入凡流派。
作者：沈禧
朝代：元

沉香亭館，碧玉臺階，黃蜂難覓，粉蝶難猜。倚東風連理爭開，迎晚日並蒂相偕。我則道紫麝臍調合就天香，白鳳翎鋪排著國色，玉梅英妝點出容額。潔白，瑩白。涅難緇標格堪人愛，困雕闌脈脈猶黃你。卯酒才消暈粉腮，那時節笑靨微開。
梁州·我则见碧天边一点孤星现，陆地上千枝火树明。正生甲却值元宵景。
作者：沈禧
朝代：元

欢声涌沸，弦管铿锵。
高开绮筵，胜会宾朋。
捧遐觞翠袖殷勤，歌白雪金钗列整。
人都道降长生蓬岛仙乡，跻寿考香山老宿，东升平洛社耆英。
本是个德星，寿星。
从今五福都兼并，顺天时乐天性。
见尽黄河几浅清，则愿寿等岗陵。
梁州·我則見碧天邊一點孤星現，陸地上千枝火樹明。正生甲卻值元宵景。
作者：沈禧
朝代：元

歡聲湧沸，弦管鏗鏘。高開綺筵，勝會賓朋。捧遐觴翠袖殷勤，歌白雪金釵列整。人都道降長生蓬島仙鄉，躋壽考香山老宿，東昇平洛社耆英。本是個德星，壽星。從今五福都兼併，順天時樂天性。見盡黃河幾淺清，則願壽等崗陵。
梁州·秦台夜月乘鸾凤，谢馆春风醉管弦。千金拣得如花面。腰肢袅娜，
作者：沈禧
朝代：元

体态婵娟。
文禽翼比，瑞木枝连。
仰见他舞霓裳风摇翠柳，临鸾镜水映红莲。
则这捧霞觞翠袖殷勤，按银筝珠玑错落，歌白雪金玉相宣。
百年，业冤。
姑苏台下重相见，意绸缪情眷恋。
山海深盟胶漆坚，永保团圆。
梁州·秦臺夜月乘鸞鳳，謝館春風醉管絃。千金揀得如花面。腰肢嫋娜，
作者：沈禧
朝代：元

體態嬋娟。文禽翼比，瑞木枝連。仰見他舞霓裳風搖翠柳，臨鸞鏡水映紅蓮。則這捧霞觴翠袖殷勤，按銀箏珠璣錯落，歌白雪金玉相宣。百年，業冤。姑蘇臺下重相見，意綢繆情眷戀。山海深盟膠漆堅，永保團圓。
梁州·这其间江头有客寻归艇，我这里醉里题诗漫送程。你看他溯澄江下
作者：沈禧
朝代：元

不减王猷兴。
冲开鹭序，荡散鸥盟。
梨花乱撒，柳絮飘零。
那时节酒停斟听唱阳春，人将别重歌古郢。
想当初钓鱼人击冻敲冰，骑驴客冲寒忍冷，牧羊徒守节持旌。
美名，擅称。
辉光照耀终难泯，他每志坚贞秉忠正。
一片丹衷贯日星，流播芳馨。
梁州·這其間江頭有客尋歸艇，我這裡醉裡題詩漫送程。你看他溯澄江下
作者：沈禧
朝代：元

不減王猷興。衝開鷺序，蕩散鷗盟。梨花亂撒，柳絮飄零。那時節酒停斟聽唱陽春，人將別重歌古郢。想當初釣魚人擊凍敲冰，騎驢客衝寒忍冷，牧羊徒守節持旌。美名，擅稱。輝光照耀終難泯，他每志堅貞秉忠正。一片丹衷貫日星，流播芳馨。
梁州·銀蟾影裡孤根瘦，玉兔光中萬粟稠。佔高秋骨與繁華鬥。狂蜂難覓，
作者：沈禧
朝代：元

粉蝶誰搜。別許那狀元攀折，仙客雕搜。品題一出騷人手，聲價平增了五百籌。你看他吐新詞胸藏錦繡，舞霓裳步撒香鉤，整金釵指露纖柔。莫愁，見羞。紫雲紅拂皆居後。□□□更清秀。總有千金未許酬，名擅青樓。
梁州·银蟾影里孤根瘦，玉兔光中万粟稠。占高秋骨与繁华斗。狂蜂难觅，
作者：沈禧
朝代：元

粉蝶谁搜。
别许那状元攀折，仙客雕搜。
品题一出骚人手，声价平增了五百筹。
你看他吐新词胸藏锦绣，舞霓裳步撒香钩，整金钗指露纤柔。
莫愁，见羞。
紫云红拂皆居后。
□□□更清秀。
总有千金未许酬，名擅青楼。
沁园春
作者：沈禧
朝代：元

临死不惧，临危不惊，何碍何妨。纵刀锯在前，鼎锅居后，当斯之际，观作寻常。天汉桥头，睢阳城上，两处成名一样香。精忠操，何堪与比，出冶坚钢。江山几见兴亡。□野草平原总战场。慨区区忍死，偷生恃宠，欺孤虐寡，敢并遗芳。庙食从今，纲常不弛，功烈何如郭汾阳。千秋下，论二公节义，天地难量。
沁园春 寿县令代人作 花城允政，喜迎凫舄
作者：沈禧
朝代：元

。某幸托葭莩，敢祈松柏，贡南丰一瓣之香。遥陈善，赓宫三寿之语。**宾筵，敬录微词，用伸祝赞。伏惟电瞩，以表冰忱。某不胜拜贺之至快阁春边，石栏干外，东风晚情。有银潢公子，摩挲石刻，金华仙伯，主掌鸥盟。陶柳青新，潘桃红嫩，早有丰年笑语声。还知道，是街头父老，竞说升平。怪来云表长庚。与一道澄江月共明。但寿烟起处，千山天远，寿杯满处，千尺泉清。仁寿堂中，长生城内，早蹋金鳌背上行。明年准，望紫云楼上，一点台星。
浣溪沙
作者：沈禧
朝代：元

三月韶华景最幽。越罗初试换轻裘。采香径里作春游。西子不来花自好，吴王去后水空流。感时怀古却生愁。
浣溪沙
作者：沈禧
朝代：元

着罢南华一卷书。放情□水自如如。却将仁义等蘧庐。千驷万钟无足贵，箪瓢藜藿有赢余。气吞八极隘堪舆。
浣溪沙·咏鹊
作者：沈禧
朝代：元

刷羽枝头翠色新。能传芳信与闺人。结巢长借拙鸠邻。飞入怀中曾化印，聚来河上为填津。休言微物解通神。
浣溪沙·美潭渔集
作者：沈禧
朝代：元

罢钓收纶日向西。美潭深处聚幽栖。东船西舫往来齐。旋斫锦鳞沽白酒，还烹紫蟹杀黄鸡。杯盘狼藉聚嬉嬉。
清平乐·上苑清芬
作者：沈禧
朝代：元

芳滋上苑。此际光风转。刻玉攒金花宛宛。肯共蒿莱相溷。甘于深谷潜藏。无言独抱幽香。江海久无骚客，为谁犹待新霜。
清平乐·太湖月波
作者：沈禧
朝代：元

秋蟾澄皎。影落波心小。三万六千何渺渺。倒浸玉京瑶岛。姮娥笑倚栏干。素鸾飞处光寒。唤起谪仙同玩，浩歌激碎狂澜。
清平乐·题扇小景
作者：沈禧
朝代：元

平湖渺渺。一叶扁舟小。荡漾不须频举棹。观尽云山多少。问渠乐意如何。平生惯识烟波。载却月明归去，数声欸乃清歌。
清平乐·题渔父图
作者：沈禧
朝代：元

烟波深处。占断溪山趣。逢着忘机闲伴侣。旋斫锦鳞烹煮。隔船相唤相呼。瓮头酒尽须沽。醉后都忘尔汝。生来不识荣枯。
清平乐·题渔父图
作者：沈禧
朝代：元

烟波深处。占断溪山趣。逢着忘机闲伴侣。旋斫锦鳞烹煮。隔船相唤相呼。瓮头酒尽须沽。醉后都忘尔汝，生来不识荣枯。
渔家傲·口浦澄霞
作者：沈禧
朝代：元

浩渺湖边三万顷。无风帖帖平如镜。更好晚晴霞弄影。天宇净。望空一抹胭脂凝。紫锦红绡空茜靓。纡蓝□碧祥光莹。余晕飘摇斜复正。堪唱咏。落霞孤鹜遥相并。
渔家傲·虹桥晚眺
作者：沈禧
朝代：元

溪上雨晴天似洗。遥峰几点空蒙里。策杖虹桥闲徙倚。当此际。霞光映水浮鲜绮。最是晚来增好趣。渔歌樵唱堪人耳。唤我浩然吟兴起。风景美。幔亭赤壁徒为尔。
满庭芳·为施克明题雪拥蓝关图
作者：沈禧
朝代：元

雪拥蓝关，云横秦岭，马头道路迷茫。几回翘首，何处是家乡。欲革当时弊政，摅忠荩、罄沥肝肠。谁知道，一封奏入，万里贬潮阳。伤心牢落处，形孤影只，地远天长。幸道逢孙姓，有意相将。早悟花间诗意，免教□、至此仓皇。频分付，瘴江落日，吾骨好收藏。
满庭芳·咏俞绍庵九芝堂
作者：沈禧
朝代：元

节义名门，簪缨华胄，圣朝旌表昭彰。声誉籍甚，青史注遗芳。积善偏钟余庆，天地报、芝产中堂。人希见，九茎并茁，奕烨绚祥光。应知和气萃，致生嘉瑞，千载永流香。况家传诗礼，名着吴邦。百世箕裘不替，庆源远、支派悠长。君知否，孝诚感格，灵异岂寻常。
满江红·咏全溪清隐
作者：沈禧
朝代：元

拣好溪山，容我住、有幽禽调曲。缚数椽、低低茅舍，也胜华屋。镇日柴门无俗客，一渠流水铿金玉。任苔痕、草色带朝烟，侵阶绿。篱边种，陶潜菊。窗前植，王猷竹。乐有余、坦率频忘荣辱。吾爱吾庐真得趣，男婚女嫁情缘足。总明朝、风雨及阴晴，眠初熟。
菩萨蛮
作者：沈禧
朝代：元

峨冠博带青藜杖。行行独步青溪上。时抱一张琴。云间觅赏音。烟霞深处好。泉石甘终老。我亦斯人徒。俱当来与居。
菩萨蛮·灵岩岚翠
作者：沈禧
朝代：元

幽轩东面灵岩麓。四时佳气供吟目。雨过断纤埃。郁蓝屏障开。岚光浮翡翠。日射添明媚。高涌出云间，只疑西子鬟。
踏莎行
作者：沈禧
朝代：元

凤翅烟凝，鸦翎膏腻。湘云一片帘前坠。频呼小玉灌兰汤，金盆潋滟轻挼洗。翡翠窗前，合欢帐底。殷勤重把残妆理。拂奁开鉴对青鸾，芙蓉彷佛临秋水。
踏莎行·云窗秋梦
作者：沈禧
朝代：元

绮户云窗，玉楼绛阙。绀园花谢飘香雪。其中绰约总仙姝，乘鸾夜度天边月。地久天长，海枯山裂。连环击碎珊瑚玦。梅花何处断肠声，一双惊散庄生蝶。
踏莎行·云窗秋梦
作者：沈禧
朝代：元

绮户云窗，玉楼绛阙。绀园花谢飘香雪。其中绰约总仙姝，乘鸾夜度天边月。地久天长，海枯山裂。连环击碎珊瑚＊。梅花何处断肠声，一双
踏莎行·月奁匀面
作者：沈禧
朝代：元

桂影流金，梨花呈素。蟾宫不锁霜毫兔。休教容易负年华，西风树树行相妒。玉鉴冰壶，翠烟红雾。薄笼半壁清光露。蜂黄蝶粉了匀施，忽惊
踏莎行·月奁匀面
作者：沈禧
朝代：元

桂影流金，梨花呈素。蟾宫不锁霜毫兔。休教容易负年华，西风树树行相妒。玉鉴冰壶，翠烟红雾。薄笼半壁清光露。蜂黄蝶粉了匀施，忽惊别院笙歌度。
踏莎行·绣床凝思
作者：沈禧
朝代：元

杂组香绒，错综纹理。倚床脉脉如春醉。沉吟暗想玉京人，雕鞍何处鸣珂里。无限离愁，谁知就里。滔滔比似西江水。无情日夜向东流，一缄好寄相思泪。
踏莎行·芳尘春迹
作者：沈禧
朝代：元

径积红埃，风飘难尽。一钩新月云边印。锦鸳飞去尚留踪，青鸾舞罢犹存影。沉屑浮香，露华滋润。凌波人去遗芳恨。玉容想像夜曾来，星前
踏莎行·芳尘春迹
作者：沈禧
朝代：元

径积红埃，风飘难尽。一钩新月云边印。锦鸳飞去尚留踪，青鸾舞罢犹存影。沉屑浮香，露华滋润。凌波人去遗芳恨。玉容想像夜曾来，星前月底闲吟咏。
踏莎行·金钱卜欢
作者：沈禧
朝代：元

默祷金钱，频占宝镜。几回鹊噪无凭准。文犀一点暗通灵，青鸾忽报瑶池信。风月情怀，漂流心性。归来燕子楼台暝。风厢几度立黄昏，凌波沁透苍苔冷。
踏莎行·香颊啼痕
作者：沈禧
朝代：元

朔雪砭肌，东风浃髓。不由中酒人憔悴。丁香暗结雨中愁，相思滴尽枝头泪。恨积巫山，情随湘水。斑斑点得残妆碎。待将濡墨染霜毫，缄情
踏莎行·香颊啼痕
作者：沈禧
朝代：元

朔雪砭肌，东风浃髓。不由中酒人憔悴。丁香暗结雨中愁，相思滴尽枝头泪。恨积巫山，情随湘水。斑斑点得残妆碎。待将濡墨染霜毫，缄情漫写鸳鸯字。
踏莎行·黛眉颦色
作者：沈禧
朝代：元

翠压双蛾，琼镌香靥。春来翻作伤春怨。一痕心事镇相萦，芳容不似年时倩。玉宇澄清，金波潋滟。宝猊香冷烟初敛。螺青黛绿总调匀，还凭
踏莎行·黛眉颦色
作者：沈禧
朝代：元

翠压双蛾，琼镌香靥。春来翻作伤春怨。一痕心事镇相萦，芳容不似年时茜。玉宇澄清，金波潋滟。宝猊香冷烟初敛。螺青黛绿总调匀，还凭京兆亲收点。
阮郎归·山市樵歌
作者：沈禧
朝代：元

烟蓑雾笠担随肩。斧柯腰下悬。生涯只在白云边。观棋曾遇仙。忘世虑，断尘缘。逍遥傲葛天。醒时一曲醉时眠。风清月正圆。
风入松
作者：沈禧
朝代：元

一溪新水绿涟漪。嫩柳袅金丝。扁舟载得春多少，轻摇过、芦荻沙堤。惊起一双鸂鶒，飞来几点凫鹭。笔床茶灶总相随。蓑笠不须披。烟波深处耽清趣，任逍遥、不管伊谁。抱膝吟余好句，回头又得新诗。
风入松
作者：沈禧
朝代：元

溪山如洗雨才乾。芦荻暗江湍。沙明水碧岚光净，似丹青、图画宜看。风卷浪花翻雪，□飘金粉生寒。老翁终日把纶竿。潇洒异衣冠。想应自得烟波趣，又何心、显职高官。踪迹往来吴楚，梦魂不到长安。
风入松
作者：沈禧
朝代：元

虬枝撑月倚高寒。瘦影拂琅玕。露华冷沁苍苔润，更深后、万籁声乾。尘虑于时顿息，冲襟此际惟宽。俨然妆饰整衣冠。独抱素琴弹。铿金戛玉何清趣，知音少、空自嗟叹。志在高山流水，□惊别鹤离鸾。
风入松·咏俞绍庵秋蟾台
作者：沈禧
朝代：元

层台高筑势崭岩。迢递隔闾阎。不将贮彼狂歌舞，深秋夜、登玩银蟾。为爱一轮光皎，又看孤影廉纤。桂花香里□吟髯。兴趣自能添。露华凉透罗衣薄，更深也、万籁声潜。弹罢瑶琴三叠，还将玉管重拈。
风入松·咏扇
作者：沈禧
朝代：元

一弯谁剪剡溪笺。雪色照人鲜。湘筠削骨劳工制，最堪怜、舒卷轻便。动处清风披拂，展时明月团圆。流金烁石势如然。此际有威权。只愁一夜西风到，又谁知、中道抛捐。自昔炎凉故态，始终难保相全。
风入松·咏画景
作者：沈禧
朝代：元

竹冠藜杖葛裁襟。华发半盈簪。尘缘一点无萦绊，闲边趣、不管浮沉。姓字不闻入耳，梦魂长绕山林。相随惟有一床琴。得趣最幽深。溪桥野径忘危险，任迢遥、为觅知音。一曲高山流水，利名都不关心。
风入松·壁间书松
作者：沈禧
朝代：元

白云堆里奋苍＊。横亘洞庭秋。掀髯舞爪何狞恶，峥嵘势、抉石崩流。飞入君家栏槛，满堂风雨飕飕。须叟烟雾漠然收。幻出老松揪。谁濡墨汁传神妙，森森露、铁戟戈矛。对此翠涛银浪，也胜瑶岛沧洲。
风入松·壁间画松
作者：沈禧
朝代：元
体裁：词

白云堆里奋苍虬。横亘洞庭秋。掀髯舞爪何狞恶，峥嵘势、抉石崩流。飞入君家栏槛，满堂风雨飕飕。须叟烟雾漠然收。幻出老松揪。谁濡墨汁传神妙，森森露、铁戟戈矛。对此翠涛银浪，也胜瑶岛沧洲。
风入松·壁间画松
作者：沈禧
朝代：元
体裁：词

白云堆里奋苍虬。横亘洞庭秋。掀髯舞爪何狞恶，峥嵘势、抉石崩流。飞入君家栏槛，满堂风雨飕飕。须臾烟雾漠然收。幻出老松揪。谁濡墨汁传神妙，森森露、铁戟戈矛。对此翠涛银浪，也胜瑶岛沧洲。
风入松·子猷访戴
作者：沈禧
朝代：元

一天飞絮滚成球。玉琢酒家楼。鸟飞不度人踪绝，朔风凛、寒气飕飕。偏称歌姬帐底，独怜渔父江头。此时清趣若为酬。千载尚王猷。知心忽尔思安道，冒严寒、趣□扁舟。未至山阴遽返，为言兴尽而休。
风入松·水仙
作者：沈禧
朝代：元

忆从湘浦遇琼仙。解佩是何年。冰姿不许铅华污，淡凝妆、风度飘然。长伴霜前青女，来寻月下婵娟。一尘难染净娟娟。独立晚风前。黄冠翠袖殊清雅，误思凡、谪向江边。矾弟梅兄是侣，桃娇杏冶空妍。
风入松·渔隐
作者：沈禧
朝代：元

绿蓑新制把渔竿。摆脱旧衣冠。房租去住无拘系，朝吴楚、暮宿湘湍。且躲是非荣辱，不愁雨暑风寒。得鱼沽酒任盘桓。但觉醉乡宽。姓名不落时人耳，对清风、明月团圞。踪迹长依云水，梦魂只绕江干。
风入松·红梅庆六十寿
作者：沈禧
朝代：元

阳回潜谷起赪虬。万斛灿琳球。芳姿占得先春意，冰霜操、甘抱清幽。野店溪桥托质，苍松翠竹为俦。寿筵开处接瀛洲。彷佛见罗浮。朱幢绛节参差下，香风霭、共集南楼。为庆人间甲子，来添海屋仙筹。
风入松·赏牡丹
作者：沈禧
朝代：元

寿安新试粲红裳。珍重异寻常。群芳落尽呈娇态，倚栏干、独殿春阳。剩放天香国色，全胜魏紫姚黄。天时人事正相当。日日具壶觞。不妨醉了重教醉，忍孤负、艳质浓芳。明日再携肴核，还来花底徜徉。
风入松·赠歌者马桂香
作者：沈禧
朝代：元

露华亭馆月明多。邂逅遇姮娥。藕丝嫩织仙裾薄，按霓裳、一曲高歌。袖拂天香缥缈，舞翻清影婆娑。玉绳低转夜如何。双曜渡银河。千金一刻□孤负，得磨跎、且共磨跎。漫把淮南招隐，不教空老岩阿。
风入松·赠画师
作者：沈禧
朝代：元

隐君家住白云深。华发已骎骎。芒鞋蹋破莓苔径，何曾惮、石磴崎嵚。问酒每过村店，访僧时叩禅林。归来高卧北窗阴。名利不关心。半生清乐甘吾分，箪瓢饮、不慕腰金。胸次包含丘壑，笔端幻出云岑。
风入松·赠鹤巢炼师
作者：沈禧
朝代：元

葺茅编苇结行窝。四壁蔓烟萝。风棂月牖通幽爽，斗来宽、地促无多。高接上清真境，雄吞万象森罗。道人星夜起玄科。飞佩振鸣珂。剑光灼烁冲牛斗，斩妖精、降伏邪魔。赤壁坡仙复起，华亭丁令重过。
风入松·题城西草屋
作者：沈禧
朝代：元

隐君家住郭西闉。清政总堪论。身居廛市心丘壑，四时将、风月平分。座有洪儒谈笑，门多长者蹄轮。数椽草屋仅容身。别是一乾坤。小山花木饶佳趣，势崭岩、气压昆仑。兴到自弹绿绮，闲来时倒金樽。
风入松·题城西草屋
作者：沈禧
朝代：元

隐君家住郭西＊。清政总堪论。身居尘市心丘壑，四时将、风月平分。座有洪儒谈笑，门多长者蹄轮。数椽草屋仅容身。别是一乾坤。小山花木饶佳趣，势崭岩、气压昆仑。兴到自弹绿绮，闲来时倒金樽。
风入松·题来青楼
作者：沈禧
朝代：元

画楼高出子城湾。卷幔见南山。堆有叠翠排天际，似蛾眉、巧绾云鬟。风月四时长占，星辰午夜宜攀。蓬莱仙阙有无间。望处隔尘寰。何当养就升天翼，恣翱翔、飞去飞还。纵目真穷寥廓，置身如履孱颜。
风入松·题石坛道士焚香
作者：沈禧
朝代：元

暮云收尽紫霄宽。灏气袭衣冠。清泉白石长为伍，松头露、冷滴方坛。此际千林影断，于时万籁声乾。道人星下礼蒲团。宝鼎爇沈檀。风吹霞袂飘飘举，想芳名、已注仙班。东访麻姑跨凤，西邀金母乘鸾。
风入松·题驿亭图
作者：沈禧
朝代：元

使轺今夜宿邮亭。邂逅见娉婷。琵琶斜抱生娇媚，悄无人、独倚帏屏。弦内暗传心事，镫前略叙幽情。丽词一曲按新声。调格总高清。筵前明日人传唱，难遮掩、耳目聪明。一宿风光固好，百年名节俱倾。
餘音·歌鐘到處攜歡約，舞袖飄時壓善才，博得個能是的名兒自多賴。再
作者：沈禧
朝代：元

休去迷花戀色，再休去惹垢沾埃。他本是個救苦難的觀音離南海。
餘音·毫分不惜蠅頭利，十萬曾纏鶴背錢，紅景鄉中姿歡宴。行攜素手，
作者：沈禧
朝代：元

坐並香肩，似這般美滿恩情世間鮮。詠雪景千山鳥罷飛，四野雲同螟。九天敷上瑞，萬國賀昇平。積素堆瓊，幻出冰壺鏡，妝成白玉京。那時節擁藍關馬足難行，臨蔡地兵威越整。
餘音·溪南剩把茅堂構，深隱煙霞傲列侯，閒來時撫孤松看盡雲橫岫。利
作者：沈禧
朝代：元

名不求，是非總休，似這般五福俱全世希有。贈妓桂香秀馬氏不同桃李芳，自歷風霜久。幽姿超萬卉，素質壓凡流。品異名優，素娥為伴侶，青女結綢繆。古香飄玉宇銀溝，清影蔽綠窗朱牖。
餘音·玉鞭驕馬遊荊楚，錦纜牙檣下汴吳，解垢琴書客窗遇。學能周魯，
作者：沈禧
朝代：元

才兼文武，佇看襲爵封侯快陛補。題張思恭“望雲思親卷”時父母已歿矣（並序）吾鄉張思恭嘗持“望雲思親詩卷”徵予詩。予嘉思恭之意，遂賦五言古詩一首，已歸之矣。茲復請餘詞，將欲揭者座隅而朝夕歌詠之，以示不忘親之故也。大唐梁公仁杰為幷州法曹時，登太行見白去孤飛，因指曰：“吾親舍在其下。”雲移乃去。此梁公思親於在堂之日。矧今思恭望雲思親於既歿之後，其孝也為何如哉！予益嘉恭之孝且純也，故不辭而複述〔南呂〕詞一闋以貽之。人為萬物靈，孝乃一身本。賢愚均化育，今古重彝倫。敬祖尊親，晨昏宜定省，冬夏問寒溫。看古來孝諸賢俊，到如今青史流芳世不湮。
餘音·莊庭椿老枝偏盛，海屋籌添數倍增，看來年渭水風雲慶。名流汗青，
作者：沈禧
朝代：元

功蓮良平，那時節爵位高崇列臺鼎。詠白牡丹不將脂粉施，自有天然態。羊脂輕捻就，酥乳砌成來。夾葉重臺，妖紅冶豔都難賽。素質檀心可喜煞，水晶球無貶無褒，白玉瓣不寬不窄。
餘音·雲橫嶺岫連丘隴，雲鎖松揪掩墓門。雲來雲往何時盡？孝心未伸，
作者：沈禧
朝代：元

孝思怎忍？留取個孝行名兒做標準。七月初六日為施以和壽長生境上仙，仁壽鄉中叟。七賢林下客，九老會中儔。紺發青眸，適興娛詩酒，忘情狎鷺鷗。揀林泉勝處遨遊，樂桑榆晚景優遊。
餘音·香縑貌得三冬景，彩筆吟成萬古情，臨行持此為相贈。則願你藝超
作者：沈禧
朝代：元

薛譚，才壓秦青，那時節聲價超遷邁夷等。壽人八十南山頌載歌，北海樽頻敬。西池桃並結，東土佛重生。八秩初登，佇見膺三聘，行看受七徵。享期頤松柏遐齡，宜受用桑榆晚景。
鹧鸪天
作者：沈禧
朝代：元

购得南山万岁杉。坚逾松柏健逾相。还邀天上公输子，来与麻姑斫宝函。狸首媚，雉纹斑。到头受用有何嫌。从今更益无疆寿，高并南箕更上南。
鹧鸪天·咏红梅寿守节妇
作者：沈禧
朝代：元

萼绿仙姝庆诞辰。酡颜晕酒粲朱唇。霞绡剪袂云裁佩，绛雪为肌玉作神。超俗态，断凡尘。飘然风韵夺天真。能坚北岭冰霜操，不竞南园桃李春。
鹧鸪天·咏红梅寿守节妇
作者：沈禧
朝代：元

萼绿仙姝庆诞辰。酡颜晕酒粲朱唇。霞绡翦袂云裁佩，绛雪为肌玉作神。超俗态，断凡尘。飘然风韵夺天真。能坚北岭冰霜操，不竞南园桃李
鹧鸪天·水仙词
作者：沈禧
朝代：元

邂逅江妃泽畔逢。何年谪降蕊珠宫。轻绡剪袂罗裁袜，秋水为神玉作容。清浅处，月明中。凌波微步欲飘空。三生已断身前梦，一味全真林下风。
鹧鸪天·水仙词
作者：沈禧
朝代：元

邂逅江妃泽畔逢。何年谪降蕊珠宫。轻绡翦袂罗裁袜，秋水为神玉作容。清浅处，月明中。凌波微步欲飘空。三生已断身前梦，一味全真林下
鹧鸪天·锦峰晴雪
作者：沈禧
朝代：元

蜀锦峰头雪半融。倚空一朵玉芙蓉。面朝阳处光消释。背向阴边尚积重。天气朗，日光曈。看来浑似画图中。灞桥何处骑驴叟，西水谁招载鹤翁。
鹧鸪天·锦峰晴雪
作者：沈禧
朝代：元

蜀锦峰头雪半融。倚空一朵玉芙蓉。面朝阳处光消释。背向阴边尚积重。天气朗，日光瞳。看来浑似画图中。灞桥何处骑驴叟，西水谁招载鹤
题王叔明仿董北苑风雨萧寺图
作者：沈良
朝代：元

墨云拥高山，顷刻风雨至。划然海潮声，草木争偃地。旷野少人行，山僧独归寺。衲衣尽沾湿，敲户何急事。仓皇前村民，乘屋一何亟。一婢已抱瓮，一妇更持器。重茅惜被卷，破屋家所寄。戴笠者渔郎，理网屈双臂。老翁若望家，担物终不弃。陆走尚甚危，水行可无畏？前溪风雨恶，篙折水流驶。行者当早归，居者不豫备。北苑为此图，黄鹤师其意。想见晚来晴，云净山横翠。始信霎时间，真宰特相戏。
乐神曲七首 其一 城隍
作者：沈贞
朝代：元
体裁：乐府曲辞

保我之民兮邑此方，崇其牖兮浚其隍。民不惊兮志定，眷灵修兮作民命。堤杨兮结阴，青青兮蔽林。女墙坚兮有郛有郭，绕洄湾兮濠归于壑。灵之来兮玄都，飏旂旌兮若荼。陈一豕兮两羭，载斟酌兮百壶。城兮隍兮，吾永无虞。
乐神曲七首 其三 雨师
作者：沈贞
朝代：元
体裁：乐府曲辞

佩芳兰兮揽芬椒，洁新服兮缀珠玿。驾灵螭兮翔重霄，要灵辂兮下迢迢。我禾兮成役，我田兮龟坼。烈日兮骄阳，利行水兮热汤。灵之徕兮天外，下土乾兮沾一溉。维灵布泽兮惠我无私，嗟我民兮其敢斁思。灵皇皇兮萃只，舞僛僛以醉止，福禳禳兮。
乐神曲七首 其二 风伯
作者：沈贞
朝代：元
体裁：乐府曲辞

嗟灵伯兮御清泠，洗袢歊兮涤炎蒸。骀荡兮春初，□□兮夏徂。飕飗下兮木叶枯，号空桑兮吹雪载涂。灵之来兮凭女巫，女巫兮屡舞。□箫兮伐鼓，灵醉饱兮无怒。萧萧来兮飒飒去。
乐神曲七首 其六 乡厉
作者：沈贞
朝代：元
体裁：乐府曲辞

雄何为兮厉于乡，祀有时兮享有尝。赭白马兮青盖，明而无兮晦而在。屏方相兮去傩，神巫进兮舞且歌。雄欣欣兮远逝，不水旱兮不疵厉，乐吾民兮世世。
乐神曲七首 其四 社公
作者：沈贞
朝代：元
体裁：乐府曲辞

月维仲兮日维刚，肃斋宫兮神所藏。灵辉辉兮垂佩，俨飞驭兮高盖。降灵雨兮来斯，左有翁兮右有妃。怅嘉期兮难又，羌永叹兮陈词。灵修修兮不语，逝翩翩兮归去。
乐神曲录三 其一 太湖神
作者：沈贞
朝代：元
体裁：乐府曲辞

波震荡兮具区，既底定兮奠神之居。芙盖兮菱车，导翠鼋兮文鱼。神之来兮孰俱？后子皮兮前灵胥。与神游兮湖之浒，冲风息兮极浦。有倡兮妙舞，有冽兮清酤。神饱聿归兮或返而顾，灌吾田兮受神之祜。
乐神曲录三 其三 青苗神
作者：沈贞
朝代：元
体裁：乐府曲辞

两旗兮分张，舞轻风兮悠扬。神之司兮我疆。原田每每兮立我青秧，不稂不莠兮无虸无蚄。时雨兮时旸，俾百谷兮登场。维神兮降康，报之肴兮蒸腯羊。
乐神曲录三 其二 乡厉
作者：沈贞
朝代：元

雄何为兮厉于乡，祀有时兮享有尝。赭白马兮青盖，明而无兮晦而在。屏方相兮去傩，神巫进兮舞且歌。雄欣欣兮远逝，不水旱兮不疵厉。乐吾民兮世世。
乐神曲录三·太湖神
作者：沈贞
朝代：元

波震荡兮具区，既底定兮奠神之居。芙盖兮菱车，导翠鼋兮文鱼。神之来兮孰俱？后子皮兮前灵胥。与神游兮湖之浒，冲风息兮极浦。有倡兮妙舞，有冽兮清酤。神饱聿归兮或返而顾，灌吾田兮受神之祜。雄何为兮厉于乡，祀有时兮享有尝。赭白马兮青盖，明而无兮晦而在。屏方相兮去傩，神巫进兮舞且歌。雄欣欣兮远逝，不水旱兮不疵厉。乐吾民兮世世。两旗兮分张，舞轻风兮悠扬。神之司兮我疆。原田每每兮立我青秧，不稂不莠兮无虸无蚄。时雨兮时旸，俾百谷兮登场。维神兮降康，报之肴兮蒸腯羊。
湖上
作者：沈贞
朝代：元
体裁：七言律诗

远水晴山湖上村，柳花飞雪拥柴门。鱼吹浪沫翻萍叶，鸟浴堤沙糁草根。独老一区扬子宅，谁争三里谢公墩。青吟冷馆无聊赖，皓首空招楚客魂。
讽兄诗
作者：沈贵
朝代：元

锦衣玉食非为福，檀板金樽可罢休。何事子孙长久计，瓦盆盛酒木绵裘。
怀铁雅先生
作者：沈震
朝代：元
体裁：七言律诗

烽火南归鬓未华，草玄亭在水东家。绿筼新长参差玉，璚树能开顷刻花。坐按小娃歌白苧，醉呼稚子整乌纱。麟洲别业清无暑，翠盎时浮五色瓜。
咏怀二首
作者：沙可学
朝代：元

疏凿功成王气衰，九重端拱尚无为。贪夫柄国忠良没，巨敌临郊社稷危。万里朔云沙漠漠，六宫禁御草离离。金舆玉辂无消息，肠断西风白雁飞。独上高城望远郊，雁飞黄叶下萧萧。天旋西极余残照，江涌狂波作莫潮。尘世百年双鬓改，乡关万里一身遥。何由从猎滦河曲，霜冷弓强铁马骄。
咏怀二首·其一
作者：沙可学
朝代：元

疏凿功成王气衰，九重端拱尚无为。贪夫柄国忠良没，巨敌临郊社稷危。万里朔云沙漠漠，六宫禁御草离离。金舆玉辂无消息，肠断西风白雁飞。
咏怀二首·其二
作者：沙可学
朝代：元

独上高城望远郊，雁飞黄叶下萧萧。天旋西极余残照，江涌狂波作莫潮。尘世百年双鬓改，乡关万里一身遥。何由从猎滦河曲，霜冷弓强铁马骄。
【南吕】一枝花·安庆湖雪夜
作者：沙正卿
朝代：元

荒陂寒雁鸣，远树昏鸦噪。断云淮甸阔，残照楚山高。古岸萧萧，败苇折芦罩，穿林荒径小。水村寒犬吠柴荆，梅岭冻猿啼树杪。 【梁州】野烟暗迷合渡口，渔灯明照破江皋。溪边望罢归村路。野塘萧索，暮景寂寥。半间草厦，一榻橛床。冷清清伴我萧条，到黄昏恶限才交。ゐ惶运环海般相连，烦恼乡石城般围绕，离愁阵铁壁般坚牢。怎生，得逃？百千般无计把凄凉傲，愁恰去闷来到。愁和闷共凄凉厮缠缴，不离我周遭。 【三煞】安排下孤闷供诗料，收拾聚闲愁注酒瓢，假开怀直饮得醉。独拥衾，都忘尽伤心怀抱，才睡美又还闹，篱畔筛风竹韵敲，惊梦无聊。 【二煞】破窗鸣雨霰风犹恶，漏屋垂冰蚕冻未消，梦回酒醒越难熬。万籁皆鸣，更一点残灯斜照。供愁恨献烦恼，破思虑忧愁厮定害，暗消了年少。 【尾】黄昏时春色生容貌，清镜晓秋霜点鬓毛。愁虽是多，恨也不少。衰了潘容，瘦了沈腰。镜里端详，心下暗约。端详罢怎不教我心焦，则一夜剩添十岁老。
【越调】斗鹌鹑·闺情
作者：沙正卿
朝代：元

挑绣也无心，茶饭不应口。付能打揲起伤春，谁承望睚不过暮秋。暗想情怀，心儿里自羞。两件儿，出尽丑。脸淡似残花，腰纤如细柳。 【紫花儿】愁的是针拈着玉笋，怕的是灯点上银，恨的是帘控着金钩。赤紧的爷娘又不解，语话也难投。休、休，怏及煞眉儿八字愁，靠谁成就？凤双鸾孤，几时能够，燕侣莺俦？ 【幺】想杀我也枕头儿上恩爱，盼杀我也怀抱儿里多情，害杀我也被窝儿里风流。浑身上四肢沉困，迅指间一命淹留。休、休，方信道相思是歹证喉，害的来不明不久。是做的沾粘，到如今泼水难收。 【尾】实丕丕罪犯先招受，直到折倒了庞儿罢收。若不成就美满好姻缘，则索学文君驾车走。
么·想殺我也枕頭兒上恩愛，盼殺我也懷抱兒裡多情，害殺我也被窩兒裡
作者：沙正卿
朝代：元

風流。渾身上四肢沉困，迅指間一命淹留。休、休，方通道相思是歹證喉，害的來不明不久。是做的沾粘，到如今潑水難收。
二煞·破窗鳴雨霰風猶惡，漏屋垂冰蠶凍未消，夢迴酒醒越難熬。萬籟皆
作者：沙正卿
朝代：元

鳴，更一點殘燈斜照。供愁恨獻煩惱，破思慮憂愁廝定害，暗消了年少。
二煞·破窗鸣雨霰风犹恶，漏屋垂冰蚕冻未消，梦回酒醒越难熬。万籁皆
作者：沙正卿
朝代：元

鸣，更一点残灯斜照。
供愁恨献烦恼，破思虑忧愁厮定害，暗消了年少。
南吕·一枝花安庆湖雪夜
作者：沙正卿
朝代：元

荒陂寒雁鸣，远树昏鸦噪。
断云淮甸阔，残照楚山高。
古岸萧萧，败苇折芦罩，穿林荒径小。
水村寒犬吠柴荆，梅岭冻猿啼树杪。
南呂·一枝花安慶湖雪夜
作者：沙正卿
朝代：元

荒陂寒雁鳴，遠樹昏鴉噪。斷雲淮甸闊，殘照楚山高。古岸蕭蕭，敗葦折蘆罩，穿林荒徑小。水村寒犬吠柴荊，梅嶺凍猿啼樹杪。
尾·实丕丕罪犯先招受，直到折倒了庞儿罢收。若不成就美满好姻缘，则
作者：沙正卿
朝代：元

索学文君驾车走。
尾·實丕丕罪犯先招受，直到折倒了龐兒罷收。若不成就美滿好姻緣，則
作者：沙正卿
朝代：元

索學文君駕車走。
尾·黃昏時春色生容貌，清鏡曉秋霜點鬢毛。愁雖是多，恨也不少。衰了
作者：沙正卿
朝代：元

潘容，瘦了沈腰。鏡裡端詳，心下暗約。端詳罷怎不教我心焦，則一夜剩添十歲老。
尾·黄昏时春色生容貌，清镜晓秋霜点鬓毛。愁虽是多，恨也不少。衰了
作者：沙正卿
朝代：元

潘容，瘦了沈腰。
镜里端详，心下暗约。
端详罢怎不教我心焦，则一夜剩添十岁老。
幺·想杀我也枕头儿上恩爱，盼杀我也怀抱儿里多情，害杀我也被窝儿里
作者：沙正卿
朝代：元

风流。
浑身上四肢沉困，迅指间一命淹留。
休、休，方信道相思是歹证喉，害的来不明不久。
是做的沾粘，到如今泼水难收。
梁州·野烟暗迷合渡口，渔灯明照破江皋。溪边望罢归村路。野塘萧索，
作者：沙正卿
朝代：元

暮景寂寥。
半间草厦，一榻橛床。
冷清清伴我萧条，到黄昏恶限才交。
ゐ惶运环海般相连，烦恼乡石城般围绕，离愁阵铁壁般坚牢。
怎生，得逃？百千般无计把凄凉傲，愁恰去闷来到。
愁和闷共凄凉厮缠缴，不离我周遭。
梁州·野煙暗迷合渡口，漁燈明照破江皋。溪邊望罷歸村路。野塘蕭索，
作者：沙正卿
朝代：元

暮景寂寥。半間草廈，一榻橛床。冷清清伴我蕭條，到黃昏惡限才交。ゐ惶運環海般相連，煩惱鄉石城般圍繞，離愁陣鐵壁般堅牢。怎生，得逃？百千般無計把淒涼傲，愁恰去悶來到。愁和悶共淒涼廝纏繳，不離我周遭。
越調·鬥鵪鶉閨情
作者：沙正卿
朝代：元

挑繡也無心，茶飯不應口。付能打揲起傷春，誰承望睚不過暮秋。暗想情懷，心兒裡自羞。兩件兒，出盡醜。臉淡似殘花，腰纖如細柳。
越调·斗鹌鹑闺情
作者：沙正卿
朝代：元

挑绣也无心，茶饭不应口。
付能打揲起伤春，谁承望睚不过暮秋。
暗想情怀，心儿里自羞。
两件儿，出尽丑。
脸淡似残花，腰纤如细柳。
玉山草堂
作者：泉澄
朝代：元
体裁：七言律诗

徵君家住玉山西，雅集诗成每自题。高爽只仝崔氏宅，风流不减浣花溪。碧桃春露迷青鸟，翠竹晴沙散锦鹥。闻道白云泉上客，近携瓶锡寄幽栖。
春草池绿波亭·其一
作者：法坚
朝代：元
体裁：七言绝句

雪消春色满江沱，芳草纤纤覆绿波。最是高阳池上客，狂歌无奈醉时何。
春草池绿波亭·其二
作者：法坚
朝代：元
体裁：七言绝句

亭前修竹净猗猗，烟暖沙头杜若肥。一夜雨馀春水涨，白鸥日日到柴扉。
上尊号听诏李供奉以病不出奉寄
作者：泰不华
朝代：元

丹凤衔书出内庭，羽林环卫拥霓旌。千官拜舞开仙仗，四海讴歌荷圣情。香雾细添宫柳碧，日华遥射锦袍明。侍臣亦有文园病，卧听龙墀鼓吹声。
与萧存道元帅作秋千词分韵得香字
作者：泰不华
朝代：元

芙蓉宫额半涂黄，双送秋千出画墙。帘底燕惊花雨乱，树头蜂绕袜尘香。巧将新月添眉黛，閒倩东风响佩珰。归去绿窗和困睡，暂凭春梦到辽阳。
卫将军玉印歌
作者：泰不华
朝代：元

武皇雄略吞八荒，将军分道出朔方。甘泉论功谁第一？将军金印照白日。尚方宝玉将作匠，别刻姓名示殊赏。蟠螭交纽古篆文，太常钟鼎旌奇勋。君不见祁连山下战骨深，中原父老泪满襟。卫后废殂太子死，茂陵落日秋风起。天荒地老故物存，摩挲断文吊英魂。
寄同年宋吏部
作者：泰不华
朝代：元

金镜承恩对紫微，锦鞯白马耀春晖。谩随仙仗朝天去，不记宫花压帽归。海国风高秋气早，关河云冷雁声稀。嗟予已属明时弃，自整丝纶觅钓矶。
寄姚子中
作者：泰不华
朝代：元

懒趋青琐备朝班，焚却银鱼挂铁冠。琪树有枝空集燕，竹花无实谩栖鸾。汉廷将相思王允，晋代衣冠托谢安。圣世只今多雨露，上林芳草似琅玕。
春日宣则门书事简虞邵庵
作者：泰不华
朝代：元

三月龙池柳色深，碧梧烟暖日愔愔。蜂黏落絮萦青幔，燕逐飞花避绿沈。仙仗晓开班玉笋，云韶春奏锡琼林。从臣尽献河东赋，独有相如得赐金。
春日次宋显夫韵
作者：泰不华
朝代：元

帝城三月多春色，南陌风光画不如。踯躅花深啼杜宇，鸬鹚滩涨聚王馀。玉楼似是秦宫宅，金水元非郑国渠。处处笙歌移白日，扬雄空读五车书。
桐花烟为吴国良赋
作者：泰不华
朝代：元

吴郎骨相非食肉，朝食桐花洞庭曲。洞庭三月桐始花，千枝万朵摇江绿。吴郎采采盈顷筐，宝之不啻琼膏粟。真珠龙脑吹香雾，夜夜山房捣玄玉。墨成谁共进蓬莱，天颜一笑金门开。河伯香飞喷木叶，太守嘘气成楼台。龙宾十二吾何有，不意龙文入吾手。芙蓉粉暖玻璃匣，云蓝色映彤墀柳。玉堂退食春昼长，桃花纸透冰油光。筠管时时濡秀石，银钩历历凝玄霜。君不闻易水仙人号奇绝，落纸二年光不灭。又不闻□□□□乌玉玦，坡老当年书柿叶。惜哉唐李不复见，吴郎善保千金诀。乌乎，吴郎善保千金诀。
绝句二首
作者：泰不华
朝代：元

绣帘钩月夜生凉，花雾霏霏入画堂。吹彻玉箫人未寝，更添新火试沉香。金吾列侍拥旌旄，五色云深雉尾高。视草词臣方退食，内宫传敕赐樱桃。
绝句二首·其一
作者：泰不华
朝代：元

绣帘钩月夜生凉，花雾霏霏入画堂。吹彻玉箫人未寝，更添新火试沉香。
绝句二首·其二
作者：泰不华
朝代：元

金吾列侍拥旌旄，五色云深雉尾高。视草词臣方退食，内宫传敕赐樱桃。
衡门有馀乐
作者：泰不华
朝代：元

衡门有馀乐，初日照屋梁。晨起冠我帻，亦复理我裳。虽无车马喧，草木日夜长。朝食园中葵，暮撷涧底芳。所愿不在饱，颔䫲亦何伤。
赋得上林莺送张兵曹二首
作者：泰不华
朝代：元

春阴苑树合，日出见黄鹂。圆声度繁叶，流羽拂高枝。时节苦易换，况经多别离。君子贵求友，勿怀幽谷悲。春日阳关道，莺声满上林。来从金谷晓，飞度玉楼阴。柳嫩难分色，歌停稍辨音。明朝空解语，人去落花深。
赋得上林莺送张兵曹二首·其一
作者：泰不华
朝代：元

春阴苑树合，日出见黄鹂。圆声度繁叶，流羽拂高枝。时节苦易换，况经多别离。君子贵求友，勿怀幽谷悲。
赋得上林莺送张兵曹二首·其二
作者：泰不华
朝代：元

春日阳关道，莺声满上林。来从金谷晓，飞度玉楼阴。柳嫩难分色，歌停稍辨音。明朝空解语，人去落花深。
送刘提举还江南
作者：泰不华
朝代：元

帝城三月花乱开，落红流水如天台。人间风日不可住，刘郎去后应重来。
送友还家
作者：泰不华
朝代：元

君向天台去，烦君过我庐。可于山下问，只在水边居。门外梅应老，窗前竹已疏。寄声诸弟侄，老健莫愁予。
送新进士还蜀
作者：泰不华
朝代：元

金络丝缰白鼻騧，锦衣乌帽小宫花。临邛市上人争看，不是当年卖酒家。
送王奏差调福州
作者：泰不华
朝代：元

春水溶溶满鉴湖，兰舟长护锦屠苏。可怜走马闽山道，榕叶阴中听鹧鸪。
送琼州万户入京
作者：泰不华
朝代：元

海气昏昏接蜃楼，飓风吹浪蹴天浮。旌旗昼卷蕉花落，弓剑朝悬瘴雨收。曾把乌号悲绝域，却乘赤拨上神州。男儿坠地四方志，须及生封万户侯。
送赵伯常淮西宪副
作者：泰不华
朝代：元

东华晨雾正霏霏，使者分符向合淝。封事尚留青琐闼，蒙恩近出紫宸闱。江涵晓日明楼艓，风引春云上绣衣。珍重故人千里别，绿尊须尽莫相违。
陪幸西湖
作者：泰不华
朝代：元

北都冠盖地，西郭水云乡。珠树三花放，鸾旗五色翔。鸡翘辉凤渚，豹尾殿龙骧。驾拥千官仗，帆开百尺樯。属车陪后乘，清道肃前行。河汉元通海，湖山远胜杭。经纶属姚宋，制作从班扬。瑞绕金根动，声摇玉佩锵。春阴飞土雨，晓露挹天浆。御柳枝枝绿，仙葩处处香。葵倾惟日向，荷偃借风张。宝马鸣沙路，华舟迥石塘。金吾分禁籞，武卫四屯箱。小大濡深泽，仁明发正阳。皇皇星斗润，落落股肱良。朝野崇无逸，邦家重有光。赐租宽下国，传诏出中堂。布政亲巡省，观民或怠荒。麦禾连野迥，桑柘出林长。乐岁天颜喜，回銮月下廊。
题柯敬仲竹二首
作者：泰不华
朝代：元

堤柳拂烟疏翠叶，池莲过雨落红衣。娟娟唯有窗前竹，长是清阴伴夕晖。梁王宅里参差见，山简池边烂熳栽。记得九霄秋月上，满庭清影覆苍苔。
题柯敬仲竹二首·其一
作者：泰不华
朝代：元

堤柳拂烟疏翠叶，池莲过雨落红衣。娟娟唯有窗前竹，长是清阴伴夕晖。
题柯敬仲竹二首·其二
作者：泰不华
朝代：元

梁王宅里参差见，山简池边烂熳栽。记得九霄秋月上，满庭清影覆苍苔。
题梅竹双清图
作者：泰不华
朝代：元

冰魂无梦到瑶阶，翠袖云鬟并玉钗。青鸟暮衔红绶带，夜深重认合欢鞋。
题祁真人异香卷
作者：泰不华
朝代：元

帝阁芙蓉罨画山，天香飘缈碧云间。夜深放鹤三花树，自把《黄庭》月下看。
葫芦石
作者：泰圃华
朝代：元

当年移檄致山灵，凿破苍苔一段青。树映高低云上下，杯流潋滟水清泠。草茵铺地天为幕，林障排空山作屏。石上醉馀无一事，朗吟閒步翠岩亭。
临江仙 暑剧，移酒就溪流 漱，因少憩松阴
作者：洪希文
朝代：元

欲借明光无问处，野怀雅趣林丘。不妨枕漱事迟留。千岩如竞秀，万壑欲争流。月观风亭随处好，顿令热恼全收。一觞一咏足清游。世情看白发，心事付沙鸥。
书夏政斋欠伸背面美人图
作者：洪希文
朝代：元

䰀鬌高髻宫样妆，天风飘飘云锦裳。心华未肯开桃李，纵有粉黛难辉光。怪渠何事长背面，百岁风花能几见。云收雨散易伤神，齐鲁姬姜颜色变。当时画史笔亦神，风流酝藉作欠伸。丹青意在毫素外，纵使貌得非天人。可怜前代汗青史，薄命佳人类如此。几多宠极爱歇时，失意长门暗宫里。老人耳冷不欲闻，世人儿子徒缤纷。摩挲喜见法眼净，为君起炷炉中熏。
书画扇
作者：洪希文
朝代：元

世上无名鸟，人间绝色花。始知天地阔，未尽入唐家。
二月梅花
作者：洪希文
朝代：元

夺得冰姿过岁华，远离尘垢迥堪誇。即今年少多脂粉，只恐春光不称花。
仙邑馆所归溪行书触目
作者：洪希文
朝代：元

杏花深处酒堪赊，来访渔翁溪友家。短堑插篱防鹿豕，小舟牵网截鱼虾。乡村畜牧连荒野，墟落人烟阁浅沙。自是升平生聚久，女郎共唱《后庭花》。
倦寻芳·春词
作者：洪希文
朝代：元

卧鸭炉边，翔鸳屏底，正断肠处。烟草风花，妆点春愁无数。贪睡海棠酣晕脸，欹眠杨柳狂飞絮。倚东风，子规叫月，乱莺啼树。尽游赏吞花卧酒，握月担风，谁诉离绪。镜里朱颜，还被青春领去。簌簌红飞愁万点，丝丝绿织愁千缕。这光阴，那堪几番风雨。
倦寻芳·春词
作者：洪希文
朝代：元

卧鸭炉边，翔鸳屏底，正断肠处。烟草风花，妆点春愁无数。贪睡海棠酣晕脸，欹眠杨柳狂飞絮。倚东风，子规叫月，乱莺啼树。尽游赏吞花卧酒，握月担风，谁诉离绪。镜里朱颜，还被青春领去。＊＊红飞愁万点，丝丝绿织愁千缕。这光阴，那堪几番风雨。
八声甘州·宪司循行召试
作者：洪希文
朝代：元

秋光如此，摧落堪嗟，菊颖正新黄。对远山如画，残霞似缕，淡淡烟光。怪得数声喜鹊，好语绕山墙。报道黄华使，载酒登冈。回望碧云深处，凛绣衣霄汉，玉斧光芒。况幕中二客，辣手试风霜。看醉蘸龙蛇键笔，借时人、脍炙齿牙香。侬才薄，如何七步，急就成章。
八声甘州·宪司循行召试
作者：洪希文
朝代：元
体裁：词

秋光如此，摧落堪嗟，菊颖正新黄。对远山如画，残霞似缕，澹澹烟光。怪得数声喜鹊，好语绕山墙。报道黄华使，载酒登冈。回望碧云深处，凛绣衣霄汉，玉斧光芒。况幕中二客，辣手试风霜。看醉蘸龙蛇键笔，借时人、脍炙齿牙香。侬才薄，如何七步，急就成章。
初冬述怀十四韵戏简周介福陈仲敷二先生
作者：洪希文
朝代：元

颛顼方用事，威节何辛酸。百卉无遗秀，千林变成丹。阴风日凄厉，梯此长恨端。妖艳不可极，予生尚多艰。寒炉守煤烬，枯条满青山。乾釜忆瀺灂，甘井生波澜。新霜骨髓痛，永夜衾裯单。病马闻饥嘶，阴猿听号寒。起坐复■？，有酒难为欢。愁如匪浣衣，何时思一浣。弃置儿女悲，壮志生羽翰。况当警寇盗，戒备严乡关。愿请受长缨，殄彼为民残。天乎矜其能，夕死意所安。
初冬述怀十四韵戏简周介福陈仲敷二先生
作者：洪希文
朝代：元
体裁：古风

颛顼方用事，威节何辛酸。百卉无遗秀，千林变成丹。阴风日凄厉，梯此长恨端。妖艳不可极，予生尚多艰。寒炉守煤烬，枯条满青山。乾釜忆瀺灂，甘井生波澜。新霜骨髓痛，永夜衾裯单。病马闻饥嘶，阴猿听号寒。起坐复■�，有酒难为欢。愁如匪浣衣，何时思一浣。弃置儿女悲，壮志生羽翰。况当警寇盗，戒备严乡关。愿请受长缨，殄彼为民残。天乎矜其能，夕死意所安。
句
作者：洪希文
朝代：元

佳句不随飞鸟尽，名山可想属僧多。沈香已带寅前气，腊酒初闻子后香。月明夜色玉连锁，露冷秋茎金屈卮。作赋重游前赤壁，题诗一笑再玄都。功名不建头颅老，日月如驰髀肉生。旧书馀草风搜遍，好树开花月送来。凄其死者无归路，羞与雠人共载天。
听琴歌
作者：洪希文
朝代：元
体裁：乐府曲辞

疏帘曲槛蘋风凉，细腰美人藕丝裳。神闲意定丰度远，玉指纤纤弹履霜。乔林莺啭日卓午，幽涧泉鸣夜未央。孤鸾别鹤生暗恨，毋以冰炭置我肠。
周广文溥别莆且半载地远不及奉状□□□自杭简莆诸老离索之怀见于言外次韵奉谢聊发千里一笑
作者：洪希文
朝代：元

轩渠许序索诗催，别后东园不寄来。几度将心付潮去，夜深和月又飞来。
品令·试茶
作者：洪希文
朝代：元

旋碾龙团试。要着盏无留腻。矞云献瑞，乳花斗巧，松风飘沸。为致中情，多谢故人千里。泉香品异。迥休把寻常比。啜过惟有，自知不带，人间火气。心许云谁，太尉党家有妓。
品令·试茶
作者：洪希文
朝代：元

旋碾龙团试。要着盏无留腻。＊云献瑞，乳花斗巧，松风飘沸。为致中情，多谢故人千里。泉香品异。迥休把寻常比。啜过惟有，自知不带，人间火气。心许云谁，太尉党家有妓。
品令·试茶
作者：洪希文
朝代：元
体裁：词

旋碾龙团试。要著盏无留腻。矞云献瑞，乳花斗巧，松风飘沸。为致中情，多谢故人千里。泉香品异。迥休把寻常比。啜过惟有，自知不带，人间火气。心许云谁，太尉党家有妓。
夜坐偶书
作者：洪希文
朝代：元

灯晦客无寐，床空夜不眠。凄凉心下事，月到小窗前。
如梦令·樱桃
作者：洪希文
朝代：元

四月朱樱乍熟，甘露一般清味。禽嘴夺将来，卸在赤牙盘里。何似。何似。清净麾尼珠子。
如梦令·灯花
作者：洪希文
朝代：元

报道灯花如昼。烨烨文章摛绣。安顾莫风摇，应恐夜寒花瘦。搔首。搔首。结果望天将就。
如梦令·灯花
作者：洪希文
朝代：元

报道灯花如画。烨烨文章＊绣。安顾莫风摇，应恐夜寒花瘦。搔首。搔首。结果望天将就。
守岁
作者：洪希文
朝代：元

扫退阴凝万瓦霜，儒家守岁似如常。沈香已带寅前气，腊酒初闻子后香。冻雪惊春先瀑竹，祥云夹日上扶桑。熙熙民物皆生意，天建皇畴福万方。
客中遇寒食二首
作者：洪希文
朝代：元

长到清明寒食时，客怀如梦复如痴。庭空月淡梨花少，爨冷烟寒麦饭迟。阻隔家山常入梦，挨排节物可无诗。暮年自是难为别，非为栖身近子规。桑柘村村已禁烟，萧条井邑傍山前。了无诗酒空三月，如此时光又一年。对景莺花如寄尔，见人儿女倍潸然。业儒不及为农好，麦已登场蚕又眠。
客中遇寒食二首·其一
作者：洪希文
朝代：元

长到清明寒食时，客怀如梦复如痴。庭空月淡梨花少，爨冷烟寒麦饭迟。阻隔家山常入梦，挨排节物可无诗。暮年自是难为别，非为栖身近子规。
客中遇寒食二首·其二
作者：洪希文
朝代：元

桑柘村村已禁烟，萧条井邑傍山前。了无诗酒空三月，如此时光又一年。对景莺花如寄尔，见人儿女倍潸然。业儒不及为农好，麦已登场蚕又眠。
寄潘茂
作者：洪希文
朝代：元

别后听鸣舻，君曾有夙期。如何三阅月，不寄一联诗。独立海山对，相思沙鸟知。端能乘兴否，一苇谅非迟。
寒食途中书事
作者：洪希文
朝代：元

去年召募赴霞城，尘暗貔貅百万兵。又是去年去时节，数声啼鸟断人行。
寿峰玩月
作者：洪希文
朝代：元

素娥准敕六丁擎，下照尘寰似水晶。河汉无云天万里，溪山不夜月三更。蓬莱弱水何曾隔，玉宇琼楼无此明。今夜寿峰峰绝顶，与君端坐细推评。
少睡
作者：洪希文
朝代：元

少睡多宵坐，占星看碧虚。病根常捡点，客气久消除。清有焚香癖，臞因服药疏。眼前书未读，肘后看方书。
尝新橄榄
作者：洪希文
朝代：元

橄榄如佳士，外圆内实刚。为味苦且涩，其气清以芳。侑酒解酒毒，投茶助茶香。得盐即回味，消食尤奇方。宫商舌底发，星宿胸中藏。虽云白露降，气味更老苍。山林假岁月，颜色饶风霜。以兹调众口，谁敢轻颉颃。作此橄榄诗，远继葑菲章。大器当晚成，斯言君勿忘。
幽居二首
作者：洪希文
朝代：元

柴门掩断径生苔，坐阅东君几往回。看尽床书无客到，残花风送过墙来。投老安閒世味疏，深深水竹葺幽居。床头昨夜风吹落，多是经年未报书。
幽居二首·其一
作者：洪希文
朝代：元

柴门掩断径生苔，坐阅东君几往回。看尽床书无客到，残花风送过墙来。
幽居二首·其二
作者：洪希文
朝代：元

投老安閒世味疏，深深水竹葺幽居。床头昨夜风吹落，多是经年未报书。
念奴娇·冬月
作者：洪希文
朝代：元

月华似水，正同云天气，流光如烁。冷气射入寒瘁竦，走下深帘重幕。十二琼楼，三千玉斧，手冻恁谁断。乘鸾女子，为伊再三惊愕。回顾玉露凄清，恐非人世，怎敢轻谐谑。上界神仙官府足，肝胆骤然倾落。冻合关河，光摇牛斗，飞起横江鹤。平明起视，雪封枝上梅萼。
拟古呈贺郡公
作者：洪希文
朝代：元

乔林巢独鹤，自爱经几秋。戛然伸其喙，众鸟噤不啾。饥啄玉山禾，渴饮清渭流。岂不念饥渴，芳洁慎所求。翘首仰云衢，亦有健翼游。云衢非吾事，所性林泉幽。林泉有何乐，鸡鹜相与俦。贼粮固其性，耿介难自谋。鸡肥鹤日瘠，谩自高一头。况又去其半，半载不见酬。众禽？然笑，饿死予尔羞。饿死则犹閒，未死将谁尤。
拟古呈贺郡公
作者：洪希文
朝代：元
体裁：古风

乔林巢独鹤，自爱经几秋。戛然伸其喙，众鸟噤不啾。饥啄玉山禾，渴饮清渭流。岂不念饥渴，芳洁慎所求。翘首仰云衢，亦有健翼游。云衢非吾事，所性林泉幽。林泉有何乐，鸡鹜相与俦。贼粮固其性，耿介难自谋。鸡肥鹤日瘠，谩自高一头。况又去其半，半载不见酬。众禽�然笑，饿死予尔羞。饿死则犹閒，未死将谁尤。
新秋客中
作者：洪希文
朝代：元

一望澄江欲尽头，乡园断绝使人愁。江山辽邈英雄老，河汉微茫天地秋。蛩助吟声风淅淅，雁传客信水悠悠。眼前有句怀王粲，烟树重重倦倚楼。
无题
作者：洪希文
朝代：元

二八当筵舞《柘枝》，东涂西抹赛新奇。而今粉暗胭脂冷，懒去翻腾十样眉。
明皇太真避暑安乐图
作者：洪希文
朝代：元

已剖冰盆金粟瓜，旋调雪水试凉茶。宫娃未解君恩暖，尚引青罂汲井花。
春半采花
作者：洪希文
朝代：元

芳菲著雨便成苔，问讯东君几日回。闰月不曾花下去，今朝偶到树边来。几何间阔莺偏老，如此生疏蝶也猜。流水时光容易过，举头枝上已青梅。
春寒无炭
作者：洪希文
朝代：元

古人坐客寒无毡，我今为客寒无烟。东风兼领玄冥权，今年春寒过去年。梅子含酸实未坚，荠麦虽茂胎未全。海棠羞涩开紫绵，山南山北无杜鹃。诗翁缩颈耸两肩，玄龟守壳冻不前。吟成呵砚冰尚坚，毛颖蹇涩非张颠。唤起石鼎句再联，倚墙道士鼻息喧。此时得酒真解仙，博取一醉真可怜。君不见云安斗水直万钱，杜陵虽老性命悬，画灰对雪思悄然。忍寒披絮夜不眠，牛头何日双锦缠。
春晚同数客游灵岩广化寺书所见
作者：洪希文
朝代：元

塔外青山匝四围，涧边流水绕松扉。白云一坞僧常住，红杏数枝春渐归。雨足人牛耕旷野，山深鸟雀哢晴晖。长廊响屧皆明禁，口自忘言心自非。
春晚郊行书所见
作者：洪希文
朝代：元

柳下经行不碍□，莎平草软绿陂斜。雨馀溪涧浅深岸，门外野棠红白花。隔水明边知晚照，倚山尽处是谁家？随他亭馆春皆好，拟看东邻果下车。
春晴
作者：洪希文
朝代：元

鹧鸪声歇日曈昽，山谷溪桥煖信通。花柳村村自生意，青鞋布袜逐春风。
晓行途中书事
作者：洪希文
朝代：元

冥发昧所适，东西觉惘然。门敲村店酒，钟落客津船。猿叫荒山月，鸡号墟里烟。回思在家日，日晏尚高眠。
朱千户自京归
作者：洪希文
朝代：元

几年食玉桂为薪，不染京华一点尘。孤雁旅怀沙漠雪，蹇驴诗思灞桥春。纡朱喜换头衔旧，衣锦荣归鬓发新。海晏河清予日望，与君同作太平人。
枕簟入林僻
作者：洪希文
朝代：元
体裁：古风

朱夏困蒸郁，城市多淫哇。閒招啸云侣，来食山中霞。山中有何好，泉石端可嘉。清溜接笕筒，火种怜菑畬。枯松偃涧壑，赤日流丹砂。茂林无珍禽，眢井空欢蛙。桃笙寄惫懑，菊枕便昏花。烦襟顿消释，密荫争交加。羲皇有神交，蘧庐等仙家。久坐令人健，微吟到日斜。浮云沧海狗，歧路常山蛇。祥飙偶披拂，哀音馀掺挝。山深民多醇，邻酒亦易赊。去去下岩扃，归途暝栖鸦。
枕簟入林僻
作者：洪希文
朝代：元

朱夏困蒸郁，城市多淫哇。閒招啸云侣，来食山中霞。山中有何好？泉石端可嘉。清溜接笕筒，火种怜菑畬。枯松偃涧壑，赤日流丹砂。茂林无珍禽，眢井空欢蛙。桃笙寄惫懑，菊枕便昏花。烦襟顿消释，密荫争交加。羲皇有神交，蘧庐等仙家。久坐令人健，微吟到日斜。浮云沧海狗，歧路常山蛇。祥飙偶披拂，哀音馀掺挝。山深民多醇，邻酒亦易赊。去去下岩扃，归途暝栖鸦。
柳梢青·春恨
作者：洪希文
朝代：元

问讯梨花，不知还解否，几番风。雨打黄昏，泥香白雪，愁与谁同。可堪凤懒莺慵。飞不到、萧娘镜中。望断碧山，恨迷芳草，春太匆匆。
桃源忆故人·别故人
作者：洪希文
朝代：元

客亭折尽垂杨柳。马箠堤边无有。唱彻阳关杯酒。别我平生友。男儿得意须回首。鸟兔东飞西走。临发不堪分手。恋恋君知否。
桃源忆故人·砭顽
作者：洪希文
朝代：元

西风摇落梧桐井。气入韩堂凄冷。百炼江心铜镜。照尽孤鸾影。利锥早脱囊中颖。跃冶怎逃顽矿。独抱素心谁省。漏瓮劳修绠。
桃源忆故人·砭顽
作者：洪希文
朝代：元
体裁：词

西风摇落梧桐井。气入韩堂凄冷。百鍊江心铜镜。照尽孤鸾影。利锥早脱囊中颖。跃冶怎逃顽矿。独抱素心谁省。漏瓮劳修绠。
水调歌头 雪梅 以上丁藏钞本续轩渠集卷九词
作者：洪希文
朝代：元

崖谷摇落尽，银海眩花生。霏霏漾漾，闭门三日断行人。我欲寻幽无路，但见砌平凹凸，粲粲尽堆琼。片片匀如翦，散入马蹄轻。梅索笑，竹含贞，酒频倾。矜香斗色，鼻塞无孔眼瞠瞠。昔则寒林水墨，今则瑶台琪树，奇妙孰能名。起舞歌白雪，聊聊我幽情。
水调歌头·雪梅
作者：洪希文
朝代：元

崖谷摇落尽，银海眩花生。霏霏漾漾，闭门三日断行人。我欲寻幽无路，但见砌平凹凸，粲粲尽堆琼。片片匀如剪，散入马蹄轻。梅索笑，竹含贞，酒频倾。矜香斗色，鼻塞无孔眼瞠瞠。昔则寒林水墨，今则瑶台琪树，奇妙孰能名。起舞歌白雪，聊聊我幽情。
水龙吟·代洋尾李氏寿柯竹圃
作者：洪希文
朝代：元

降庭佳气葱葱，辉联南极光如昼。门弧纪瑞，华筵开宴，兜离仙奏。梨枣功深，汞铅诀秘，内丹初就。咽壶中日月，放怀诗酒，这安乐、窝中叟。梦语喧传万口。况鸡林、有人亲售。当家句律，早传骥子，孙枝又秀。自愧长文，远离车膝，几时回首。料得今朝欢笑，大家拜舞，外翁千寿。
水龙吟·寿夏改斋闰八月初二
作者：洪希文
朝代：元

一年两度中秋，这回初度尤堪喜。蓂生二叶，荷开十丈，荔丹千里。令肃貔貅，业安畎畎，戍安隍垒。况莆民截镫，帅垣攽檄，人欢悦、雷声起。自古将门出将，贵三品、腰金绶紫。他年领取，莫公官职，黄公年纪。彩袖翩翩，慈闱强健，诸孙环侍。待婆娑酒醺，呵笑花下，含饴耍戏。
沁园春·寿东泉郡公
作者：洪希文
朝代：元

农乐丰年，击坏西东，千仓腐红。正火剂漫山，丹青炫转，朱华冒水，云锦缤纷。钟秀燕山，分付壶峤，郁郁葱葱初度辰。人争道，卿云甘露，毓瑞储精。公余玉麈纶巾。远赛过唐贤辈行人。看笔军扫阵，羊欣给役，诗工缀锦，王翰求邻。咀嚼群经，搜罗百史，办下功夫日日新。东泉水，愿永沾学海，混混涯津。
洞仙歌·早梅
作者：洪希文
朝代：元

野亭驿路，尽是寻幽客。水曲山隈浩无极。见松荒菊老，岁晏江空，摇落尽、几点南枝消息。天寒云淡，月弄黄昏色。绰约真仙藐姑射。占得百花头上，积雪层冰，挨不去，只恁地皑皑白。问广平心事竟何如，纵铁石肝肠，也难赋得。
浣溪沙·试茶
作者：洪希文
朝代：元

独坐书斋日正中。平生三昧试茶功。起看水火自争雄。势挟怒涛翻急雪，韵胜甘露透香风。晚凉月色照孤松。
浣溪沙·雪夜病起
作者：洪希文
朝代：元

入室天然恼病禅。打窗风雨闷吟仙。归心一点落灯前。犹有十三楼上酒，可无三百杖头钱。一年心老一年年。
海棠春·剖瓜
作者：洪希文
朝代：元

青门瓜地连芳草。富贵不来年少老。雨露不曾偏，颜色天然好。朅来就把并刀破。粟样生金圆颗颗。细味杜陵诗，慰我怀枯槁。
海棠春·剖瓜
作者：洪希文
朝代：元

青门瓜地连芳草。富贵不来年少老。雨露不曾偏，颜色天然好。＊来就把并刀破。粟样生金圆颗颗。细味杜陵诗，慰我怀枯槁。
清平乐·风车
作者：洪希文
朝代：元
体裁：词

风随车走。唤做天公否。试运州犁高下手。砂砾糠秕前后。谁言天籁难移。即今神柄谁持。若问红炉点雪，从来理欲分岐。
清平乐·风车
作者：洪希文
朝代：元

风随车走。唤做天公否。试运州犁高下手。砂砾糠秕前后。谁言天籁难移。即今神柄谁持。若问红炉点雪，从来理欲分歧。
清明游陈氏园亭
作者：洪希文
朝代：元

村村花柳暗晴川，百五时光过客然。绿暗园林尚佳节，清明亭馆自新烟。喜逢熟食传遗俗，怕著新衣学少年。惆怅东阑花似雪，人生底处胜尊前。
满庭芳·送张译史乐州秩满归代方驿史作
作者：洪希文
朝代：元

卓卓声名，英英人物，翠壶肯暂遨游。与君聚散，鸿雁自春秋。位置六曹上客，挥洒处、文彩风流。莼鲈好，故乡人梦，留不住东州。骅骝。从此去，嘶鸣北向，志气悠悠。指燕台路近，唾手公侯。料想春风得意，醉眠韦杜最高楼。天付与，男儿事业，姓字覆金瓯。
满江红·幽居
作者：洪希文
朝代：元

筑室云屏，连翠巘、断崖如臼。任红尘飞到，借风为帚。谈笑从容无俗客，山花风竹皆吾友。做姬公事业竟明农，终田亩。闲又却，经纶手。紧闭了，谋谟口。看高车公相，寒途仆走。是有命焉那幸致，万钟于我大何有。但卿车我笠勿相忘，须回首。
满江红·幽居
作者：洪希文
朝代：元

筑室云屏，连翠＊、断崖如臼。任红尘飞到，借风为帚。谈笑从容无俗客，山花风竹皆吾友。做姬公事业竟明农，终田亩。闲又却，经纶手。紧闭了，谋谟口。看高车公相，寒途仆走。是有命焉那幸致，万钟于我大何有。但卿车我竺勿相忘，须回首。
煮土茶歌
作者：洪希文
朝代：元

论茶自古称壑源，品水无出中泠泉。莆中苦茶出土产，乡味自汲井水煎。器新火活清味永，且从平地休登仙。王侯第宅斗绝品，揣分不到山翁前。临风一啜心自省，此意莫与他人传。
牡丹
作者：洪希文
朝代：元

国色酣朝酒，天香散晓风。荒村蜂与蝶，老死菜花丛。
独立
作者：洪希文
朝代：元

雨后衡门立，郊坰晚气清。鸭头流水净，鱼尾断霞赪。并舍开新酿，平畴饷晚耕。微吟扶楖栗，信步自閒行。
玉楼春·重书灵岩旧题处
作者：洪希文
朝代：元

燕语垂杨春又暮。往事空随流水去。当时杰句倩谁题，尘笔只今无着处。酒债寻常随所寓。烟竹风花堪笑语。偷闲将学少年游，终不似邯郸故步。
玉楼春·重书灵岩旧题处
作者：洪希文
朝代：元
体裁：词

燕语垂杨春又暮。往事空随流水去。当时杰句倩谁题，尘笔只今无著处。酒债寻常随所寓。烟竹风花堪笑语。偷闲将学少年游，终不似邯郸故步。
田舍曲
作者：洪希文
朝代：元

杏花开后雨如烟，燕子来时水满川。眉雪老翁刍一束，省犁扶犊出新田。
癸巳新春作
作者：洪希文
朝代：元

盗贼生涯困，回头尽战尘。春来长是病，老去不如人。屋小香常集，杯深酒尚醇。何时洗兵甲，同作太平民。
癸酉六月十四日臂痛不自聊戏作短句
作者：洪希文
朝代：元

卿不见将军力挽十石弓，勇没矢筈寒气隆。又不见翰林醉挥数寸管，敕赐宫袍天色晚。古人文武具全材，但见伎俩忘形骸。君看朱亥椎晋鄙，袖千钧铁何伟哉。诗翁不复作是梦，磨墨研丹足吾用。晴窗卷手不停披，涂窜典谟笺雅颂。天公何事不见怜，坐失肩背生忧煎。顽然自觉不属体，纵有杯杓令谁传。诸君莫笑老无力，他日为郎能执戟。
癸酉闰三月十六日仙邑馆所儿子琦入梦怅然不怿后八日自解
作者：洪希文
朝代：元

人生寿几何，过若飞鸟速。讵云垂老日，欠汝泪一掬。弃来将一期，触感常在目。夜梦或见之，恍若牛舐犊。回头语钟琰，此子岂不蓄。得非爱惑聪，戏我如蕉鹿。吾年在桑榆，期汝犹丝竹。胡为舍我逝，世事如水覆。嗟哉六如身，悟道讲已熟。莫将恩爱刀，更刻风中烛。
秋声
作者：洪希文
朝代：元

悚动西南底不平，触于金石碎鏦铮。气回海岛波涛势，令压边庭人马声。胆薄生僧窗纸擘，梦回错认枕棱惊。壮怀何事销磨尽，宋玉中年白发生。
种竹
作者：洪希文
朝代：元

移得霜根趁雨栽，墙阴踏破一方苔。甫能引汝清风到，未暇招渠俗子来。猿讶便当书案立，鹤知早避钓船回。不妨更了岁寒计，早晚栽松兼种梅。
糖霜
作者：洪希文
朝代：元

春馀甘蔗榨为浆，色弄鹅儿浅浅黄。金掌飞仙承瑞露，板桥行客履新霜。携来已见坚冰渐，嚼过谁传餐玉方。输与雪堂老居士，牙盘玛瑙妙称扬。
续聂夷中伤田家
作者：洪希文
朝代：元

贸贸丘麦秀，蠕蠕吴蚕生。微行执懿筐，亦既受厥明。上焉给王赋，下焉纾官征。岂为饥寒念，所念疮痏平。哀哀生理窄，了了无馀赢。恻怛夷中诗，万古田舍情。
至正庚子十一月二十七日梦中作
作者：洪希文
朝代：元

烟波荡荡寄閒身，筐筥携归色似银。莫笑江湖钓竿子，担头挂得两全鳞。
菜羹
作者：洪希文
朝代：元

雨后过畦嫩甲长，士夫此味未能忘。筠笼采撷朝餔供，土锉烹熬雨露香。盐豉匀调仍点露，香粳细捣旋加姜。老饕赋好人争诵，唤醒欧生为洗狂。
蒲萄
作者：洪希文
朝代：元

走架龙须弱不支，炎天待月立多时。醍醐纵美输清滑，璎珞虽圆让陆离。珍异曾誇太冲赋，累垂已入退之诗。当年若得传方法，博取凉州亦一奇。
蝶恋花·蜡梅
作者：洪希文
朝代：元

雪里江梅标致好。千古诗人，总被横斜恼。蜡貌栀言愁杀我。道伊曾向孤山过。检点花房开几朵。错引山峰，酿蜜供残课。三叹楚骚无可考。梅花已不如芳草。
览镜戏作
作者：洪希文
朝代：元

涂抹东西遍，床头膏沐香。恐为嗔老物，不敢近新妆。翻覆百年态，凄凉数寸光。道心无老少，憔悴亦何伤。
读杜拾遗老瓦盆戏作
作者：洪希文
朝代：元

此翁坦率性，长享瓮头春。觞客终颓玉，倾人懒注银。干戈尘世泪，风月草堂身。赖尔有苏郑，情亲不厌贫。
读涑水司马公和金陵王半山烘虱
作者：洪希文
朝代：元

文人语多工，徽纆自绳纠。啮虫至么么，谓可悬户牖。胡为大车轴，贯心竟何有。禦寇近道翁，纵此澜翻口。景略疏救时，袖此无用手。挂名青史中，遗笑传不朽。后世为美谈，姓字记谁某。二公廊庙资，力可扶宇宙。如何唱酬间，爬剔便絮垢。仁义虱其官，有益国家不？三叹《商君书》，掩卷重搔首。
贫甚食草具作
作者：洪希文
朝代：元

赤苋赤如脂，苦荬甘如饴。盘登恶草具，味等薇与芝。贤哲逝已远，昧昧余所思。伊人既忘世，此外皆若遗。粱肉世岂乏，饱死黄吻儿。千金渥洼种，岁晚鸣枯萁。尚馀耽书癖，不与尘土缁。此乐岂在外，箪瓢犹山雌。蹇劣安所性，所恨生清时。
贺新郎·寿李西隐馆于李氏
作者：洪希文
朝代：元

今日知何日。听瑶池、西来青鸟，密传消息。阿母临行宣曼倩，留取蟠桃休吃。因则甚、鸾骖未出。约待西方无量寿，贺西家、大隐开筵席。蓬莱岛，神仙客。壶公满眼春光溢。正千花万草薰人，芳菲红碧。快意长江都是酒，放出韩湘奇术。况两鬓苍苍如漆。记得晋公留好语，□二三百岁何难划。耐松柏，坚金石。
贺新郎·寿李西隐馆于李氏
作者：洪希文
朝代：元
体裁：词

今日知何日。听瑶池、西来青鸟，密传消息。阿母临行宣曼倩，留取蟠桃休吃。因则甚、鸾骖未出。约待西方无量寿，贺西家、大隐开筵席。蓬莱岛，神仙客。壶公满眼春光溢。正千花万草薰人，芳菲红碧。快意长江都是酒，放出韩湘奇术。况两鬓苍苍如漆。记得晋公留好语，二三百岁有何难划。耐松柏，坚金石。
踏莎行·示观堂
作者：洪希文
朝代：元

郡国兴贤，黉宫课试。书生事业从今始。铨衡当道有司明，吹嘘送上青云里。赋要凌云，文如翻水。八音五色惊童稚。时人莫作等闲看，丹墀独对应如是。
踏莎行·雪中山茶
作者：洪希文
朝代：元

风掠寒条，雪封冻蕊。行人蚁冻荒崖里。千岩万壑白皑皑，孤红杰出真堪美。生类歼夷，芳心销歇。玄冥漏泄春生意。冲寒折得一枝来，徐熙画底应难比。
述近怀示诸庚老
作者：洪希文
朝代：元

与君同甲子，霜鬓白于银。朋旧归新鬼，乾坤信老身。干戈犹未替，盘盏幸相亲。句法如江鲍，如何救得贫。
送林景惠和兴化教谕三首
作者：洪希文
朝代：元

华星何历历，际此时休明。向来章甫冠，太平皆长缨。某也收科第，濯濯邦国桢。某也受书礼，拟作观光行。侬亦清浪儿，岁月徒峥嵘。寿陵欲进步，蹇涩路不平。岂不念憔悴，借誉无公卿。逝将买一廛，空谷为耕氓。歌声出金石，聊以陶吾情。朝游夹漈山，漈水何涟漪。暮登石门山，山石亦差差。水石太古色，山人去何之。君今游此山，为予访颓基。多谢吹藜翁，七略今有归。矧兹十室邑，文献犹庶几。君子乐育才，薪槱理不遗。白袍久延伫，雪立风披披。喣之以惠风，畅若春阳熙。前程虽云迈，来者犹可期。昔我侍吾翁，设教山水乡。抠衣琴册暇，问礼俎豆行。在寝皆渊骞，籍湜走以僵。五年饱藜苋，粗粝甘我肠。别我事瓦解，改邑从新冈。蓁荆暗丹雘，岿然鲁灵光。回首三十年，追忆成荒唐。独有溪水声，弦诵犹琅琅。
送林景惠和兴化教谕三首·其一
作者：洪希文
朝代：元

华星何历历，际此时休明。向来章甫冠，太平皆长缨。某也收科第，濯濯邦国桢。某也受书礼，拟作观光行。侬亦清浪儿，岁月徒峥嵘。寿陵欲进步，蹇涩路不平。岂不念憔悴，借誉无公卿。逝将买一廛，空谷为耕氓。歌声出金石，聊以陶吾情。
送林景惠和兴化教谕三首·其三
作者：洪希文
朝代：元

昔我侍吾翁，设教山水乡。抠衣琴册暇，问礼俎豆行。在寝皆渊骞，籍湜走以僵。五年饱藜苋，粗粝甘我肠。别我事瓦解，改邑从新冈。蓁荆暗丹雘，岿然鲁灵光。回首三十年，追忆成荒唐。独有溪水声，弦诵犹琅琅。
送林景惠和兴化教谕三首·其二
作者：洪希文
朝代：元

朝游夹漈山，漈水何涟漪。暮登石门山，山石亦差差。水石太古色，山人去何之。君今游此山，为予访颓基。多谢吹藜翁，七略今有归。矧兹十室邑，文献犹庶几。君子乐育才，薪槱理不遗。白袍久延伫，雪立风披披。喣之以惠风，畅若春阳熙。前程虽云迈，来者犹可期。
郊行
作者：洪希文
朝代：元

天亦自多事，一春劳应酬。哺雏冲雨燕，唤妇出林鸠。有累俱关抱，无生始断愁。忽逢林下士，羞默但低头。
酹江月·酒边
作者：洪希文
朝代：元

一年佳景，又新橙快意，重呼醽醁。争奈情人垂信约，误听几番风竹。□□□□，鱼沉雁香，懒听相思曲。少年狂梦，黄粱早已先熟。烈士壮心犹在，唾壶敲碎，此恨何时足。太息旧交风雨散，大半已归鬼箓。对酒凄凉，欲□谁诉，唤起苍虬玉。捶床大叫，为予更剪明烛。
闰八月郡庠小集呈高一初广文并会间诸老
作者：洪希文
朝代：元

今年中秋月，不见白玉盘。天公莫省事，留待闰月看。邂逅至此夕，万里云漫漫。孀娥为谁怨，不肯骖素鸾。尊酒兴不尽，聊借今日欢。庭前桂花开，更觉酒量宽。随寓皆可乐，何必游广寒。相从君子堂，馀庆由衣冠。当时金谷园，徒起长恨端。丁宁坐中客，慎勿嫌冷官。东篱菊渐黄，尚可供游观。
闻清漳近信
作者：洪希文
朝代：元

龙逃海水热，简书亦足畏。蹇蹇皆王臣，或有独劳悴。有司输军储，风䑺往供馈。朔风卷欃枪，愿散旄头彗。苍生岂不困，督责太烦碎。侧闻良家子，坑堑纷填弃。坐视若不闻，勇壮失赑屃。毋负朝廷恩，泥沙倾廪饩。猖獗迫河隍，踟蹰果何迟。堠鼓日夜鸣，击鲜交劳吏。燕寝尚宵衣，健儿独搴帜。圣祖仁立国，垂统千万祀。方隅有窃发，敢不趋父事。宜推子弟恩，疾痛䏒膺臂。奈何当此时，反若秦越视。太平日已久，凶恶无噍类。富庶非不多，休祯靡不至。何当秽浊清，凯奏欢童稚。使我闽囝翁，翘首瞻佳气。
闻清漳近信
作者：洪希文
朝代：元
体裁：古风

龙逃海水热，简书亦足畏。蹇蹇皆王臣，或有独劳悴。有司输军储，风帆往供馈。朔风卷欃枪，愿散旄头彗。苍生岂不困，督责太烦碎。侧闻良家子，坑堑纷填弃。坐视若不闻，勇壮失赑屃。毋负朝廷恩，泥沙倾廪饩。猖獗迫河隍，踟蹰果何迟。堠鼓日夜鸣，击鲜交劳吏。燕寝尚宵衣，健儿独搴帜。圣祖仁立国，垂统千万祀。方隅有窃发，敢不趋父事。宜推子弟恩，疾痛䏒膺臂。奈何当此时，反若秦越视。太平日已久，凶恶无噍类。富庶非不多，休祯靡不至。何当秽浊清，凯奏欢童稚。使我闽囝翁，翘首瞻佳气。
阮郎归·焙茶
作者：洪希文
朝代：元

养茶火候不须忙。温温深盖藏。不寒不暖要如常。酒醒闻箬香。除冷湿，煦春阳。茶家方法良。斯言所可得而详。前头道路长。
阮郎归·焙茶
作者：洪希文
朝代：元
体裁：词

养茶火候不须忙。温温深盖藏。不寒不煖要如常。酒醒闻箬香。除冷湿，煦春阳。茶家方法良。斯言所可得而详。前头道路长。
陪东泉郡公作霖料院登楫江水亭
作者：洪希文
朝代：元

峨峨高阁临江渚，千古惊涛拍石矶。瓦栋龟鱼知客至，水天霞鹜背人飞。奔流电激玻璃碎，潋滟风生杖屦微。文采风流旧朝士，岳阳景物尚依依。
青门引·棋
作者：洪希文
朝代：元

白日沉西永。棋局闲寻清兴。两贤既不为山河，强令南北，黑白交分阵。雌雄未决谁能省。势若曹刘竞。英雄到底谁是，劝君动也何如静。
题圣墩妃宫湄洲屿
作者：洪希文
朝代：元

我昔缆舟谒江干，曾觌帝子琼华颜。云涛激射雷电汹，殿阁硉兀鱼龙间。此洲仙岛谁所构，面势轩豁规层澜。壶山峙秀倒影入，乾坤摆脱呈倪端。粉墙丹桂辉掩映，华表耸突过飞峦。湘君小水幻灵骨，虞帝迹远何由攀。银楼玉阁足官府，忠孝许入巫咸班。帝怜遐陬杂鲸鳄，柄授水府司人寰。五云殿邃严侍卫，仙衣发驾朝天关。危樯出火海浪破，神鬼役使忘险艰。灵旗毵㲚广乐振，长风万里翔孔鸾。平洲远屿天所划，古庙不独誇黄湾。至人何心恋桑梓，如水在地行曲盘。升阶再拜荐脯藻，不以菲薄羞儒酸。日谈书史得少暇，石桥潜度凭雕阑。诗成不觉肝胆醒，松桧蓊荟鸣玦环。骑鲸散发出长啸，追逐缥渺乘风还。
风中柳·水碓
作者：洪希文
朝代：元

锦里人家，桑柘阴连西崦。驶决溪流青似染。引机激水，作碓依山旁，无朝无暮无丰歉。德耀当年，杵臼生涯勤俭。强劝郎温温笑脸。男儿志气，正欲长光焰。任顽石、也须头点。
风中柳·水碓
作者：洪希文
朝代：元
体裁：词

锦里人家，桑柘阴连西崦。驶决溪流青似染。引机激水，作碓依山旁，无朝无暮无丰歉。德耀当年，杵臼生涯勤俭。强劝郎温温笑脸。男儿志气，正欲长光燄。任顽石、也须头点。
饭牛歌
作者：洪希文
朝代：元

牛吒吒，蹄趵趵，枯萁啮尽芳草绿。自晡薄夜不满腹，撷菜作糜豆作粥。饲饥饮渴两已足，脱纼解衔就茅屋。不愁饥肠雷辘辘，风檐独抱牛衣宿。丁男长大牛有犊，明年添种南山曲。
首夏偶成
作者：洪希文
朝代：元

春光恰好便分违，一眺园林绿正肥。幽草早关牌印出，浮花远卸辔衔归。蛙王踞坐楚歌发，蝶使行成汉骑围。快入时妆佻闼子，也将絺绤换春衣。